text:
Musoni Evarise, umuhanzi wo hambere uba mu gihugu cya Canada, yaganiriye n’ikinyamakuru izubarirashe.rw maze avuga amwe mu mateka ye na muzika ye muri rusange.
Indirimbo ze zakunzwe cyane zirimo iyitwa ‘Mama wambyaye’ na Sinarinzi yanasubiwemo n’umuhanzi w’umurundi Big Fizzo akayisoza agira ati ‘In Memory of Musoni Evariste. R.I.P’
Dore ikiganiro yagiranye na izubarirashe.rw
I R: Tangira wibwira abasomyi bacu
Musoni: Nitwa Musoni Evariste, ndubatse mfite n’abana 4. Navutse mu mwaka wa 1948 mvukira ahitwa i Nyange hahoze ari muri Kibuye. Nize amashuri abanza i Nyange, hanyuma ayisumbuye nyigira muri College y’i Nyemeramihigo ku Gisenyi mu cyiciro cya mbere naho icyiciro cya kabiri niga muri College Notre Dame de l’Etoire mu Ruhengeri.
I R: Umuziki wawutangiye ryari? Ute?
Musoni: Umuziki nawutangiye mu mwaka wa 1971, ntangirira muri Orchestre ‘Les Colombes’ aho nahimbaga indirimbo nkanazicuranga. Aha nakoranaga na mugenzi wanjye witwaga Charles Nzajyibwami, tubitangira twikinira by’abasore gusa twabishyizemo imbaraga ndetse nitwe ba mbere twatangiye gufatisha indirimbo kuri radio Rwanda, dukora nk’iyitwa ‘Umugabo mu kaga’ ‘Mama wambyaye’ n’izindi nyinshi.
IR: Ni iki cyaguteye kuwinjiramo se?
Musoni: Umuziki nawukunze kuva kera nkiri umwana, data yakundaga cyane ibitaramo yari afite n’intore kandi niga no mu mashuri abanza naririmbaga muri za korari.
I R: Les Colombes se yaje guhagarara ite?
Musoni: Muri 1973, twavuye mu gihugu, Charles ajya mu Bubiligi nanjye njya i Burundi, urumva ko ‘Les Colombes’ yahise isenyuka. Ngeze i Burundi rero hari irushanwa ryo kuririmba indirimbo ryitwaga ‘Pirogue d’Or’, iryo rushanwa nararyitabiriye rero aho niho natangiriye kuririmbira kuri radiyo Burundi ntangira ndirimba iyitwa “Mama” nari naratangiriye muri Les Colombes hanyuma nkomerezaho nkora n’izindi ndirimbo zakunzwe zirimo n’iyitwa Sinarinzi yanasubiwemo n’umuhanzi Big Farious, iyitwa Umwiza utarutwa n’izindi nyinshi.
I R: Hanyuma uza kujya muri Canada ute? Ubu uhakorera muzika gusa?
Musoni: Mvuye i Burundi sinagarutse mu Rwanda kuko cyaraziraga, hanyuma mu mwaka wa 1987 mpita njya gutura muri Canada kugeza uyu munsi.
Muri Canada rero mpakorera ibindi bidahuye n’umuziki ariko n’umuziki rimwe na rimwe ndawukora. Nk’ubu ndangije album iriho indirimbo 14 kandi n’ibitaramo dukunda gukora hariya muri Canada nabyo ndabyitabira nkaririmba ndetse n’iyo twahuye n’abandi banyarwanda cyane cyane nko mu bukwe ndabaririmbira.
I R: Tubwire gato ku mateka y’indirimbo ‘Sinarinzi’?
Musoni: Indirimbo ‘Sinarinzi’ nayikoze mu mwaka wa 1982, nyikora ndi i Burundi nyine nk’uko nabivuze haruguru. Yari indirimbo ivuga iby’urukundo rushobora kuyoyoka mu gihe gito nyamara uwo mwakundanaga wamwizeraga ukeka ko ntagishobora kubatandukanya.
I R: Nyuma yo kuyumva isubiwemo na Big Farious se ndetse akayisoza akwifuriza kuruhukira mu maho nk’aho wapfuye, wabyakiriye ute?
Musoni: Nkiyumva byarantangaje cyane, nibaza niba umuntu wakoze iyo ndirimbo yaba anzi cyangwa atanzi, birantangaza cyane ariko hanyuma nza kubitekerezaho nsanga, igihe naviriye mu Burundi, atari anzi ndetse bishoboke ko yari akiri na muto cyane, ahubwo ntekereza ko yaba yarayumvise ikamuguma ku mutima noneho kubera ko mu Burundi bari batakimvuga, ntawuzi iyo mba, yumva ko naba narapfuye, ayisubiramo hanyuma yandika kuri album yayo ngo ‘Rest In Peace’.
Ibyo rero narabyumvise kandi narabimubabariye kuko ntabwo yabikoranye umutima mubi cyangwa izindi mpamvu ahubwo ngirango yari azi ko koko napfuye ari nayo mpamvu yanyifurizaga kuruhukira mu mahoro.
I R: Wigeze se umwiyereka ko ukiriho cyangwa ngo umubaze impamvu yakoze ibyo?
Musoni: Kugeza ubu uwo musore ntabwo turahura, ndetse ntekereza ko atananzi kandi nanjye ni uko sindamubona. Iby’uko yasubiyemo indirimbo yanjye rero ntiturabivuganaho haba imbona nkubone cyangwa se no kuri telefone cyangwa n’ubundi buryo bwose, ntituravugana na rimwe, ariko kuko twese tukiri mu buzima, tugihumeka nizeye ko umunsi umwe, tuzahura tukabiganiraho.
I R: Wamaze gushyira hanze album yawe, tuvuge ko wagarutse muri muzika?
Musoni: Ubu sinavuga ko nagarutse muri muzika kuko sinigeze nyivamo ahubwo navuga ko noneho abantu ubu bashoborakubona ibihangano byanjye nyuma y’uko nshyize hanze album iriho indirimbo 14, ndetse no mu kwezi kwa munani k’umwaka utaha nzagaruka mu Rwanda mbazaniye n’izindi nyinshi.
I R: Nk’umuntu watangiye muzika kera. Umuziki w’abubu uwubona ute?
Musoni: Umuziki w’iki gihe njya mbona ko ari umuziki umeze neza kuko ukoze mu buryo bugezweho bityo ukaza uryoheye amatwi cyane. Mu gihe umuziki wacu wa kera wo wari umuziki udafite imbaraga nyinshi, twe twageragezaga gucuranga za gitari zoroheje ariko tugahimba indirimbo ziryoshye abantu bakazikunda kuko zabaga zirimo ubutumwa bugera ku mitima y’Abanyarwanda, n’abubu hari ubutumwa batanga ndetse bakabishyira no mu ikoranabuhanga ubwabo ugasanga nawo uryoshye.
I R: Ese ubona ute kuba abahanzi b’ubu basubiramo indirimbo zanyu ba kera nk’uko Farious yabigenje?
Musoni: Ubundi mu by’ukuri ibyo ni ibintu bitagakwiye kandi ni ibintu umuhanzi wese adashobora kwemera. Rwose ntamuhanzi ushobora kwemera ko hari umuntu ugenda agasubiramo indirimbo ye atabimubajije ngo babanze babyumvikaneho bityo bahane umurongo ngenderwaho w’uko bigomba gukorwa, ariko kuyisubiramo utabanje kubisabira uburenganzira ibyo ni amakosa akomeye.
IR: Wowe uwagusaba iyawe se wayimuha?
Musoni: Ari umuhanzi nemera, nkavuga nti uyu muhanzi azi umuziki rwose, twabyumvikanaho nkamwemerera ariko nkamuha n’amabwiriza yanjye agomba kugenderaho ntayisubiremo uko yishakiye.
I R: Umuhanzi wemera wayiha ubu ni nde?
Musoni: Muri aba bahanzi bakiri bato, nayiha nka Masamba Intore, n’undi mwana nkunda cyane, uririmba neza witwa Jules Sentore.
I R: Gira ubutumwa uha Abanyarwanda
Musoni: Ubutumwa nabaha ni uko nishimiye kongera kubona u Rwanda kandi rutera imbere ku muvuduko ushimishije n’abantu babanye neza. Ikindi nababwira ni ugukomeza gukoranaimbaraga bityo bagakomeza gutera imbere.
I R: Urakoze cyane!
Musoni: Namwe murakoze!


c: text/html

text:
You are here: Home Serivisi Tubagezaho Amasomo Imico n'imyifatire (Adaabu)
Ibyiza dusanga mu kuramukanya :
- Imvugo yaturute kuri Abdilah mwene Umar (bombi Imana ibishimire) yavuze ko Umuntu yabajije Intumwa y'Imana Muhamad (Imana imuhe amahoro n'umugisha) ati: "Ni ikihe gikorwa cyiruta ibindi muri Islam? Intumwa iramusubiza iti: Uzagaburire abantu, unasuhuze uwo uzi ndetse n'uwo utazi. (Hadith yakiriwe na Bukhariy na Muslim).
- Imvugo yaturutse kuri Abi Hurayirat (Imana imwishimire) yaravuze ati: Intumwa y'Imana (Imana imuhe amahoro n'umugisha) yaravuze iti: "Ndahiye k'ufite roho yanjye mu kuboko kwe ko mutazinjira mu ijuru keretse mubanje kwemera,kandi ntabwo muzagira ukwemera keretse mubanje gukundana,ese mbarangire icyo mwakora kigatuma mukundana? mujye musakaza indamutso y'amahoro hagati yanyu." (Hadith yakiriwe na Muslim).
- Imvugo yaturutse kuri Abdilah mwene Salam (Imana imwishimire) yaravuze ati: Numvise Intumwa y'Imana Muhamad(Imana imuhe amahoro n'umugisha) igira iti: "Yemwe bantu musakaze indamutso y'amahoro, mutange amafunguro,musari mugihe abantu baryamye, Ibyo nimubikora muzinjira mu Ijuru amahoro. (Hadith yakiriwe na Tir'midhiy na Ibn Majah ).
Ibyo bikaba ari byiza kuri bombi kandi bakanabibonera ibihembo ku Mana ndetse bikanabongerera urukundo hagati yabo.
UBURYO BW'INDAMUTSO YA SALAM :
-
Qor'an: Imana yaravuze iti:
Nimuramuka muramukijwe mu ndamutso iyo ariyo yose, mu muzikirize mundamutso nziza iruta iyo muramukijwe mo,cyangwa se iyo mwahawe, mukuri Imana ibaruza ubuhanga buri kintu"Qor'an : 4:86.
- Imvugo yaturutse kuri Im'ran mwene Huswayin (bombi Imana ibishimire) yaravuze ati: Haje umugabo ku Intumwa y'Imana (Imana imuhe amahoro n' umugisha ) nuko aravuga ati: mugire amahoro y'Imana, Intumwa yikiriza iyo ndamutso,wa muntu araza aricara, Intumwa ihita ivuga iti: ufite(ibihembo) icumi,nyuma haza undi aravuga ati: amahoro y'Imana n'Imigisha yayo bibe kuri mwe,Intumwa yikiriza iyo ndamutso, wa muntu nawe araza aricara, Intumwa iravuga iti: ufite(ibihembo) makumyabiri,haza kuza undi aramukanya agira ati: amahoro y'Imana n'Impuhwe zayo n'imigisha yayo bibe kuri mwe,Intumwa y'Imana (Imana imuhe amahoro n'Imigisha) yikiriza indamutso,wa mugabo araza aricara,nuko Intumwa iravuga iti: Ufite (ibihembo) mirongo itatu". (Hadith yakiriwe na Abu Dawud na Tirmidhi ).
- Imvugo yaturutse kuri Abu Ayub Al An'swariy ( Imana imwishimire) yavuze ko Intumwa y'Imana yavuze iti: "Ntabwo byemewe ku Umuyislamu ko yatandukana n'umuvandimwe we igihe kirenze iminsi itatu,bahura umwe akihunza undi, ariko mu kuri umwiza muri bo imbere y'Imana n'uzabanza gusuhuza mugenzi we. ( Hadith yakiriwe na Bukhariy na Muslim).
- Imvugo yaturutse kuri Abu Umamat (Imana imwishimire) yaravuze ati: INtumwa y'Imana (Imana imuhe amahoro n'imigisha) yaravuze iti: "Abantu b'ibanze kandi b'imbonera ku Imana ni ababanziriza abandi kubaramutsa".(Hadith yakiriwe na Abu Dawud na Tirmidhy).
- Imvugo yaturutse kuri Abu Hurayirat (Imana imwishimire) ayikomoye ku Intumwa y'Imana (Imana imuhe amahoro n'imigisha) yaravuze iti: "Umuto azasuhuze umukuru,n'ugenda azasuhuze uwicaye cyangwa se uhagaze, kandi n'abantu bake bazasuhuze abenshi ". ( Hadith yakiriwe na Bukhariy na Muslim).
- Imvugo yaturutse kuri As'mau umukobwa wa Yazidu (Imana ibishimire) yaravuze ati: Intumwa y' Imana yatunyuzeho turi hamwe n'abagore nuko iraturamutsa. (Hadith yakiriwe na Abu Dawudi na Ibn Majah).
- Imvugo yaturutse kuri Anas mwene Maliki ivuga ko Anas yanyuze ku bana bato arabasuhuza, aravuga ati: "Intumwa y'Imana ( Imana imuhe amahoro n'imigisha ) uko niko yajyaga ibikora ". (Hadith yakiriwe na Bukhariy na Muslim).
- Imvugo yaturutse kuri Umu Hani'i umukobwa wa Abu Twalib,(Imana imwishimire) yaravuze ati: Nagiye ku Intumwa y'Imana (Imana imuhe amahoro n' imigisha),mu mwaka wo kubohoza Makkah,nuko nsanga ari gukaraba (kwoga),Umukobwa we Fatwimat amukingirije,ndamusuhuza,arabaza ati: "uwo mugore ninde?"ndavuga nti: ninjye Nyina wa Hani'I bint Abi Twalib, nuko aravuga ati: ikaze kuri Nyina wa Hani'i ". (Hadith yakiriwe na Bukhariy na Muslim).
GUSUHUZA IGIHE CYO KWINJIRA MU RUGO.
Qor'an : Imana yaravuze iti:
"N'igihe muzaba mwinjiye mu ngo mujye mwisuhuza mu ndamutso iturutse ku Mana, indamutso nziza yuje imigisha"Qor'an : 24: 61.
Icyitonderwa : uyu murongo iragaragaza umuco mwiza ugomba kuranga abemera wo gusuhuzanya mungo, nubwo haba ari iwawe niyo utagira uwo uhasanga kuko iyo ndamutso iri mubizana imigisha y' Imana mu ngo kandi ikanatuma urukundo mungo rurushaho kwiyongera no gukomera.
UNYUZE KU CYICARO KIRIMO ABAYISLAM N' ABANDI ABASUHUZA MU NDAMUTSO YA KISLAM.
Imvugo yaturutse kuri Usamat mwene Zayid (bombi Imana ibishimire) yavuze ko Intumwa y'Imana (Imana imuhe amahoro n'imigisha) yasuye Sa'adi mwene Ubadat,nuko anyura ku cyicaro cyarimo uruvange rw'abayislam n'abataribo b'abangikanya Mana, basenga ibigirwamana, n'Abayahudi.. Intumwa irabasuhuza,iranahagarara,ibahamagarira kuyoboka Imana, Inabasomera Qor'an".(Hadith yakiriwe na Bukhariy na Muslim).
KURAMUKANYA MU GIHE CYO KWINJIRA NO MU GIHE CYO GUSOHOKA MU NGO N' AHANDI.
Imvugo yaturutse kuri Abi Hurayirat (Imana imwishimire) yaravuze ati: Intumwa y'Imana (Imana imuhe amahoro n'imigisha) yaravuze iti: "Igihe Umwe muri mwe nagera mu cyicaro atore Salam (asuhuze),nakenera guhaguruka atore Salam (asezera) kandi iya mbere niya nyuma binganya agaciro". (Hadith yakiriwe na Abu Dawud na Tirmidhiy).
KUBUZA KUNAMIRA UWO USUHUZA.
Imvugo yaturutse kuri Anas mwene Maliki (Imana imwishimire) yaravuze ati: Umuntu yaravuze ati: "Yewe ntumwa y'Imana, umwe muri twe ahura n' umuvandimwe we cyangwa se n'inshuti ye,ese azamwunamire amusuhuza? Intumwa iramubwira iti:
"Oya!"Arongera arabaza ati: Ese azamwubahirize anamusome? Intumwa y'Imana (Imana imuhe amahoro n'Imigisha) iravuga iti: "Oya" arongera arabaza ati: Ese ashobora gufata akaboko ke akagasoma? Intumwa y' Imana (Imana imuhe amahoro n'Imigisha) iravuga iti: " Yego". ( Hadith yakiriwe na Tirmidhiy na Ibn Majah).
IBYIZA BYO GUHOBERANA :
Imvugo yaturutse kuri Bara'u (Imana imwishimire) yaravuze ati: Intumwa y'Imana (Imana imuhe amahoro n'Imigisha) yaravuze iti: "Ntabwo abayislam babiri bahura,hanyuma bagahoberana baramukanya, uretse ko bababarirwa ibyaha byabo bombi mbere y'uko batandukana ". (Hadith yakiriwe na Abu Dawud na Tirmidhiy).
Icyitonderwa : Guhoberana bivugwa aha si uguhobera umugore utari uwawe.
ESE NIRYARI HABAHO GUHOBERANA NO GUHUZA IMISAYA?
Imvugo yaturutse kuri Anas (Imana Imwishimire) yaravuze ati: Abasangirangendo b'Intumwa y'Imana (Imana imuhe amahoro n'imigisha) iyo bahuraga barahoberanaga,kandi n'iyo bavaga mu ngendo baramukanyaga bahuza imisaya.(Hadith yakiriwe na Twabariy)
UBURYO BWO KWIKIRIZA INDAMUTSO K'UWO UTABONA N'UDAHARI.
- Imvugo yaturutse kuri Aishat (Imana imwishimire) yavuze ko Intumwa y'Imana yamubwiye iti: " Yewe Aishat,uyu ni Malayika Jibril ugusuhuza (Salamu); Nuko Aishat aravuga ati: nawe amahoro y'Imana n'Impuhwe zayo n'imigisha yayo bibe kuri we, wowe (Muhamad) ubona ibyo ntabona. (Hadith yakiriwe na Bukhariy na Muslim).
- Imvugo igira iti: haje umuntu ku Intumwa y'Imana (Imana imuhe amahoro n'imigisha), aravuga ati: Data aragusuhuza; Intumwa y'Imana iravuga iti: "Amahoro y'Imana abe kuri wowe n'umubyeyi wawe. (Hadith yakiriwe na Ahmad na Abu Dawud) .
- Imvugo yaturutse kuri Abi Saidi, yavuze ko abantu bo muri Qurayidwat, bemeye itegeko rya Sa'adi mwene Mua'adhi, nuko Intumwa y'Imana (Imana imuhe amahoro n'Imigisha) imutumaho araza, Intumwa iravuga iti: "Nimuhagurukire umutware wanyu..".(Hadith yakiriwe na Ahmad).
- Imvugo yaturutse kuri Aishat (Imana imwishimire) yaravuze ati: Ntabwo nigeze mbona umuntu n'umwe ucecetse, utuje, witonze imbere y' Intumwa y'Imana (Imana imuhe amahoro n'imigisha) umeze nka Fatwimat (Imana imwishimire) iyo yajyaga yinjira ku Intumwa y'Imana,yaramuhagurukiraga,imufata akaboko ke,Iragasoma,hanyuma ikamwicaza mu cyicaro cyayo,kandi niyo Intumwa yinjiraga kwa Fatwimat, yarayihagurukiraga,akayifata akaboko, akagasoma,ndetse akanayicaza mu cyicaro cye". (Hadith yakiriwe na Abu Dawud na Tirmidhiy).
Imvugo yaturutse kuri Muawiyat (Imana Imwishimire) yaravuze ati: Numvise Intumwa y'Imana (Imana imuhe amahoro n'Imigisha) ivuga iti: "Uzashimishwa no kuba abantu bamuhagurukira, azaba yitegurira icyicaro cye mu muriro ".(Hadith yakiriwe na Abu Dawud na Tirmidhiy).
GUSUHUZA BIKORWA INSHURO ESHATU IYO INDAMUTSO ITUMVIKANYE.
Imvugo yaturutse kuri Anas (Imana imwishimire) ikomotse ku Intumwa y'Imana (Imana imuhe amahoro n'imigisha) yavuze ko Intumwa y'Imana iyo yavugaga ijambo yarisubiragamo inshuro eshatu,kugeza igihe ryumvikaniye,kandi n�iyo yabaga ageze mu bantu agasuhuza,yasuhuzaga inshuro eshatu". (Hadith yakiriwe na Bukhariy).
GUSUHUZA ABANTU BENSHI.
Imvugo yaturutse kuri Alliy bun Abi Twalib (Imana imwishimire) yavuze ko Intumwa y'Imana (Imana imuhe amahoro n'imigisha) yavuze iti: "Abantu benshi bahabwa ibihembo iyo banyuze kubandi hagasuhuza umwe muri bo,kandi n'abicaye bahabwa ibihembo iyo hikirije umwe muri bo".(Hadith yakiriwe na Abu Dawud).
KUZIRIRIZA KURAMUKANYA IGIHE UMUNTU M'UBWIHERERO (w.c) NDETSE NO KWIKIRIZA INDAMUTSO.
- Imvugo yaturutse kuri Abdilahi mwene Umar (Imana ibishimire bombi) yavuze ko umuntu yanyuze ku Intumwa y'Imana irimo kwihagarika, arasuhuza,Intumwa y'Imana ntiyamwikiriza. (Hadith yakiriwe na Muslim).
- Imvugo yaturutse kuri Muhajir bun Qun'fudhi (Imana imwishimire) yavuze ko yaje ku Intumwa y'Imana mu gihe yarimo kwihagarika,arayisuhuza, ntiyamwikiriza,kugeza amaze gutawadha,hanyuma Intumwa imwiseguraho, iravuga iti: "Nanze kuvuga izina ry'Imana ntafite isuku ". (Hadith yakiriwe na Abu Dawud na Nasaa-i).
- Imvugo yatururtse kuri Abi Jamurat yaravuze ati: Narindi gusemura hagati ya Abdilahi mwene Abasi n'abandi bantu, aravuga ati: Intumwa z'ubwoko bwa Abdul Qayis,zaje ku Intumwa y'Imana (Imana imuhe amahoro n'imigisha), iravuga iti: muri bande? baravuga bati: turi ubwoko bwa Rabiat,arababwira ati: Ikaze, ntumwa zitamwaye kandi zitagayitse. (Hadith yakiriwe na Bukhariy na Muslim).
- Imvugo yaturutse kuri Jajer mwene Sulayimu (Imana imwishimire) yaravuze ati: Naje ku Intumwa y'Imana (Imana imuhe amahoro n'Imigisha) ndavuga nti: Alay'ka Salam,nuko Intumwa y'Imana (Imana imuhe amahoro n'Imigisha) iravuga iti: "Ntukavuge Alay'ka Salam,ahubwo ujye uvuga uti: Asalam Alay'ka!" (Hadith yakiriwe na Abu Dawud na Tirmidhiy)
- No mu yindi mvugo: Intumwa Muhamad yaravuze ati : "Kuko kuvuga ngo "alayikum salamu ni indamutso y'abapfuye" (Hadith yakiriwe na Abu Dawud.)
Umusozo
- Prev
- Next >>

robotstxt: allowed

filter: keep


text:
Nk’uko twabibabwiye ubushize, nyuma y’intambara yo ku Rucunshu habayeho iterabwoba rikabije, aberekanye ko bababajwe n’iyicwa rya Rutalindwa baricwa, abandi baranyagwa, nk’uko byavuzwe na Padiri de Lacger mu gitabo cye ‘Ruanda’ (1959), na padiri Muzungu mu gitabo cye ‘L’Histoire du Rwanda Pré-Colonial’ (1995).
Hagati aho, nibyabujije benshi gukomeza kuvuga. Bamwe bati “Musinga yibye ingoma. Niba ariwe wagombaga kuba umwami, kuki yahawe izina rya Yuhi, ntahabwe Mibambwe niba ryari irye koko ? Kuki Rwabugili yahaye Rutalindwa umugabekazi, niba ataramuraze ingoma ?” n’ibindi. Hari ndetse ngo n’abahwihwisaga ko Musinga yaba yarabanzwe, bityo akaba atagomba kwima, kuko nta mwami wabandwaga, byabaga ari bya rubanda rugufi…Muri icyo gihe Musinga yari akiri umwana muto, maze agategekerwa na nyirarume Kabare na nyina Kanjogera.
Intambara yo ku Rucunshu iba, cyari igihe ibihugu bya Afurika bimwe byari biri kwiharirwa n’abazungu, kandi ga na Rwabugili yari yarakiriye Von Goetzen ! Ubwo rero, nyuma y’aho abadage baje kwiharira agace ka Congo kari kegeranye n’u Rwanda bakamururamo ababiligi.
Abazungu bazaga ibwami ntibakirwaga na Musinga wari ukiri muto, ngo ahubwo bakirwaga na Kabare cyangwa Musinga bakamusimbuza uwitwa Mpamarugamba, maze abazungu bagataha bazi ko babonenye na Musinga ! Ngo we ubwe yatangiye kubakira afite imyaka 18, ni nabwo yabonanye na Richard Kandt, uyu waje gushinga umujyi wa Kigali muri 1907.
Abadage bari bamaze kumenyera Afurika bari bazi neza ko abakoloni bagenzi babo batakiriwe neza n’abirabura. No mu Rwanda byari byarabaye ku bwa Rwabugili, ubwo ingabo za Bisangwa bya Rugombituli zahanganaga n’abazungu bitwaje imbunda, zo zifite amacumu n’imiheto…
Ubwo rero abadage bari bazi ubwihanduzacumu bw’abanyarwanda baje bicishije bugufi, maze bumvikana n’ibwami ko bazagumana uburenganzira bwose bafite, bapfa gusa kwemera kudahemukira Kaiser (umwami w’Abami w’Abadage), ni ukuvuga ko batazarwana n’abadage cyangwa ngo babagambanire. Ibyo ibwami barabyemeye, ni uko abadage bigarurira igihugu mu cyayenge, ariko iyo wareberaga inyuma wabonaga ibwami bagifite ubutegetsi.
Kabare yaje gupfa muri 1911, maze Musinga agenda yigarurira ubutegetsi gahoro gahoro, n’ubwo yategekanaga na nyina, umugabekazi Nyirayuhi V Kanjogera, wari uzwiho kugira impuhwe gake gashoboka…Icyo gihe abapadiri bera bari baratangiye kwigisha no gushinga za paruwasi.
Hagati aho, Musinga ntiyakunze cyane abapadiri n’inyigisho zabo, ngo ntiyumvaga ukuntu abanyarwanda bagomba gushyigikira Imana ebyiri ni ukuvuga we n’iyo Mana abazungu bari bazanye ! Bivugwa ko rimwe yapfuraguye ubwanwa bw’umupadiri wera (bari bafite ubwanwa burebure cyane), avuga ngo nawe ari mu baje kumusuzuguza abaturage ! Nyamara ariko yaje kwemera ko bashinga ishuri hafi y’ibwami, rizajya ryigisha abana b’abatware ibindi bintu bitari iby’idini. Yaje kandi no kwegurira abapadiri umusozi wa Save, maze bahashinga station ikomeye cyane na n’ubu.
N’ubwo ibwami bagiye bababazwa na bimwe mu byakorwaga n’abadage (nk’amasezerano bagiranye n’abongereza agatuma u Rwanda rubura ibice byarwo byari hirya y’ibirunga n’ibindi), Musinga yabanye neza nabo, ku buryo no mu gihe cy’Ababiligi yaje kubakumbura akababura…tuzabigarukaho.
Musinga yaje kwakira igikomangoma gikomeye cy’u Budage aricyo duc Adolphe Frédéric de Mecklemburg, maze bagirana ikiganiro cyuje ubwenge n’icyubahiro, nk’imfura zituruka mu migabane itandukanye. iki gikomangoma cyanditse mu gitabo cyacyo Ins Innerste Afrika ko cyatangajwe n’uburebure bwa Musinga wari urengeje kure metero ebyiri, n’uburyo yari umwami w’umunyabwenge.
Ndungutse
Muri make, ingoma ya Musinga yari itaragira ibibazo bikomeye, ndetse n’ukuza kw’abazungu ibwami bakwitwayemo neza, ku buryo nta maraso yamenetse nk’uko ahandi byagenze. Ariko mu mwaka wa 1912 hadutse umugabo witwa Ndungutse, aza avuga ko ari mwene Rutalindwa, bityo akaba agomba kuba umwami, kuko Musinga yibye ingoma ! Yahereye mu turere tw’ u Mulera n’u Buberuka, maze yigira umwami karahava, anashyiraho umurwa umeze nka Nyanza, aho yari afite abaja, abagaragu, ingabo n’ intore ; yaturwaga amaturo kandi akavugirizwa ingoma !
Yifatanyije na Rukara rwa Bishingwe na Basebya ba Nyirantwali, bigaruriye amajyaruguru y’igihugu, maze ibwami bashya ubwoba biyambaza abadage, nabo bakemura ikibazo bakoresheje imbaraga z’urusoro, birahosha ; Ndugutse ahungira i Bugande, afungwa n’abongereza. Ibi byatumye Musinga akomeza kubona neza abadage, ariko baje gutsindwa mu ntambara ya mbere y’isi, maze igihugu gifatwa n’ababiligi muri 1916.
Ababiligi baje baka umwami bumwe mu burenganzira yari asanzwe afite, harimo n’ubwo kwica no gukiza ; iki Musinga akaba yaragifataga nk’igikoresho cya ngombwa cyatumaga abantu bamwubaha bakanamutinya. Kuba atari agishobora gutanga umusuzuguye cyangwa undi wese ngo yicwe rero yabifashe nabi cyane, kuko yahise yumva ko abantu batazongera kumutinya, bityo bazajya bamusuzugura !
Mu gihe cy’ababiligi kandi, Musinga utarakundaga kiliziya yagiye abona bamwe mu bana b’ibyegera bye bahinduka abakirisitu bikamubabaza. Abana be bwite nabo baje guhinduka abakirisitu, uhereke ku bakuru aribo Rudahigwa na Rwigemera, ndetse na bamwe mu bakobwa be. Mu ibaruwa yandikiye umukobwa we Musheshembugu tariki 5/1/1930, yagize ati “ mvumye umwana wanjye wese uzaba umukirisitu. Nihagire umuba, azabure umutungo ! Azabe ikiremba ! Niba ari umukobwa, azabe ingumba ! Ntazahabwe amata n’umuhutu, ntazahabwe amata n’umututsi ! Azavumwe n’umuntu wese uzi kuvuma !”
Urwo rwango rwatumye abazungu yari abangamiye biga ku buryo bamukura ku butegetsi, nk’uko abongereza babikoze ku mwami Mwanga mu Buganda, n’abafaransa bakabikora ku mwamikazi Ranavalo wa Madagascar. Ibyo nibyo tuzavugaho mu nkuru itaha kugeza aho Musinga yatangiye (gupfa) hanze y’igihugu, ibintu na n’ubu bigifatwa nk’ishyano.
Reba Video
Umwami Musinga
Nk’uko twabibabwiye ubushize, nyuma y’intambara yo ku Rucunshu habayeho iterabwoba rikabije, aberekanye ko bababajwe n’iyicwa rya Rutalindwa baricwa, abandi baranyagwa, nk’uko byavuzwe na Padiri de Lacger mu gitabo cye ‘Ruanda’ (1959), na padiri Muzungu mu gitabo cye ‘L’Histoire du Rwanda Pré-Colonial’ (1995).
at 8:57:00 AM
Labels: amateka y'u Rwanda


text:
The Ben agiye gukora igitaramo kizavamo amafaranga yo kwagura icyanya cy’Ingagi
Ku bufatanye n’ikigo cy’igihugu cy’iterambere (RDB), umuririmbyi The Ben agiye gukora igitaramo cyiswe “Kwita Izina Gala Dinner” kizabera muri Kigali Convention Center.
Biteganijwe ko icyo gitaramo kizaba ku wa gatandatu tariki ya 26 Kanama 2017.
Belize Kariza, umuyobozi w’ishami ry’ubukerarugendo muri RDB avuga ko icyo gitaramo kizaba kigamije gukusanya amafaranga azafasha mu kwagura ibyanya bya pariki y’ingagi kugira ngo zirusheho kwisanzura no kutegera aho abantu batuye.
Mu kiganiro n’abanyamakuru cyabaye kuri uyu wa kabiri tariki ya 22 Kanama 2017, Kariza yavuze ko bahisemo kwifashisha The Ben muri icyo gitaramo kuko ari umuhanzi ukunzwe n’abatari bake.
Agira ati “Umuziki n’umupira w’amaguru nibyo bikunzwe n’abantu benshi kubihuza no kwita izina na The Ben ni ibintu bishimishije cyane kuko bitwegereza abantu benshi.”
The Ben avuga ko abazitabira icyo gitaramo bazabona ko kidasanzwe. Ibyo ngo bigaha ubutumwa abahanzi bakiri bato ko imbaraga bashyira mu mpano zabo zihabwa agaciro kandi zifite icyo zizabamarira.
Agira ati “Ni ikintu kigaragaza imbaraga n’ubufatanye. Uburyo Leta irushaho gukorana n’abahanzi. Ni byiza ku muziki (wo mu Rwanda), bigaragaza ko igihugu cyacu kigenda gishyira abahanzi mu bikorwa byacu.
Nta gishimisha nko kumva ko ufite uruhare mu gikorwa nk’iki. Ndabizeza ko bazabona igitaramo kidasanzwe, bitanga icyizere ku muziki nyarwanda.”
Igitaramo cyo “Kwita Izina Gala Dinner” ni ubwa kabiri kizaba kibaye. Mu mwaka wa 2016 ubwo cyabaga cyavuyemo miliyoni 30RWf zifashishijwe mu mishinga itatu irimo uwo kubaka Hoteli ijyanye n’ubukerarugendo (Echo Lodge), kubaka ahazashyirwa amagufa y’ingagi no kubaka ahazashyirwa Imisambi.
Abanyamakuru babajije kandi Kariza niba hazigera habaho umuhango wo kwita “Izina Intare”.
Yasubije agira ati “Icyari kigamijwe mu kwita ingagi ni ukwishimira intambwe twagezeho mu rwego rwo kuzibungabunga.
Icyo twagereranya no kwita Izina Intare ni uko twazanye Intare n’Inkura byatumye tujya ku rwego rumwe n’izindi pariki zo mu karere bityo tuba tuba muri pariki eshanu zikomeye, bikaba byarabaye ku mugaragaro uyu mwaka.”
Kuri ubu habarurwa ingagi zisaga 300 muri Pariki y’Ibirunga. Izimaze kwitwa izina zikaba zigera kuri 239. Muri uyu mwaka wa 2017 hakazitwa abana b’ingagi 19.


text:
Umusore n’inkumi bafitanye umushinga wo kubana, iyo hajemo agatotsi hari uzongwa akananirwa kubyakira nk’uko byabaye ku musore w’Umunyarwanda wanzwe n’umukobwa yari yamaze gutangaho inkwano y’ibihumbi 575 Frw.
Aba bombi bari bahuje umugambi waje kurogowa n’uko iwabo w’umukobwa bakiriye inkwano z’undi musore ndetse banashyiraho itariki y’ubukwe buteganyijwe muri Mutarama 2018.
Uyu musore uba muri Canada, Gasore [izina ryahinduwe] avuga ko yakundanye n’umukobwa uvuka ahitwa i Mushaka mu Karere ka Rusizi ndetse baza no kwemeranya kubana, ku buryo yaje gutanga inkwano y’ ibihumbi 575 Frw, ariko ababyeyi be baza kumuhinduka bakira indi, ari nawe bafata nk’umukwe wabo ugiye kurongora umukobwa bibarutse mu minsi ya vuba.
Gasore yatangarije IGIHE ko yababajwe cyane no kubona ubutumire bw’ubukwe bw’uyu mukobwa bari bagiye kurushingana n’undi mugabo kuko yari yaramaze kumukwa kandi n’ababyeyi be babizi.
Avuga ko se w’uyu mukobwa yariye inkwano ze nyuma yo kumenya ko aba muri Leta Zunze Ubumwe za Amerika.
Yagize ati “Ndi Umunyarwanda mba muri Amerika mu Mujyi wa Chicago, mfite ikibazo cy’umuntu nahaye amafaranga yanjye y’inkwano hanyuma amaze kumenya ko mba hanze, umukobwa we arongera aramukosha afata indi nkwano.”
Yakomeje avuga ko se w’uyu mukobwa yaje guhisha ko yakiriye indi nkwano ku buryo byatumye n’indi mihango yose irimo no gusezeranya umukobwa we n’undi mugabo ikorwa mu bwiru.
Gasore yifuza ko uyu muryango wamwishyura amafaranga ye, maze ubundi ugashyingira umwana wawo neza nta kibazo bafitanye.
Yagize ati “Icyifuzo n’uko bansubiza amafaranga yanjye nabahaye hanyuma bagakora ubukwe bwiza. Ikibazo mfite n’uko amafaranga yanjye nyabasaba bakambwira ngo ninkomeza kuyabasaba bazamfunga.”
Icyo umukobwa abivugaho
Uyu mukobwa we yabwiye IGIHE kuri telefone ko yaje guhindura icyemezo cyo gushakana na Gasore nyuma yo kumenya ko afite undi mugore n’abana batandatu.
Yagize ati “Ndakeka ko yakubeshye. Nkirangiza kwiga amashuri yisumbuye twakundaniye kuri telefone y’undi muntu w’umuturanyi, aza kunyibwira tukajya tuvugana, tuza gukundana nzi ko ari umusore kuko yanyohererezaga udufoto twe akiri muto. Yanyoherereje ibihumbi 500 Frw avuga ko ari ibyo gushaka ibyangombwa kugira ngo musange muri Amerika ariko ntibyari inkwano nk’uko abivuga.”
Akomeza avuga ko nyuma mukuru we, na we uba muri Amerika yaje kumubwira ko Gasore afite umugore n’abana batandatu ahita afata umwanzuro wo kudakomeza gukundana nawe, cyane ko yari yanamenye ko atari afite umugambi wo kumugira umugore ahubwo ngo yashakaga kujya amucuruza.
IGIHE ifite kopi y’urwandiko rw’amasezerano yashyizweho umukono mu 2016 hagati ya Gasore n’umuryango w’umukobwa yari yihebeye rugaragaza ko habayeho gutanga inkwano ndetse byanashimangiwe n’abagabo batandukanye bifuje ko amazina yabo adashyirwa ku karubanda.


text:
KANDA HANO UREBE VIDEO
Muri iyi nkuru tugiye kubagezaho urutonde rwa bamwe ma ba Papa babanye n’abagore mbere yuko batorerwa uwo murimo, abakomeje kubana nabo bakora uwo murimo n’abaguye mu byaha by’ubusambanyi mu gihe bari Abapapa, hamwe na bamwe mu bana’ bagiye babyara.
Mu gihe cy’ibinyejana byinshi, nta tegeko ryariho ryavugaga ko Abapadiri n’ababakuriye mu murimo w’Imana bakomeza kuba ingaragu ntibarongore.
Nta gushidikanya ko benshi mu ntumwa za Yesu zari zifite abagore n’abana,ibi bikaba binahamywa n’inzandiko zituruka ku ba Papa, cyokora cyera habayeho imiryango imwe n’imwe y’abihaye Imana yategekaga kuba ingaragu, abo ni nk’abitwa aba moines n’aba Ermites , Ahandi na none ni mu makonsili amwe n’amwe yasabaga ko umuntu wimikwa mu ri uwo murimo w’ubupadiri adashaka umugore Nubwo mu ma konsile amwe n’amwe yasabaga kuba umuntu ari ingaragu, ngo abe umupadiri, mu turere tumwe na tumwe, Muri Konsile y’i Latran ahagana mu mwaka wa 1139,nibwo kiliziya gatorika yemeje ko nta we uzongera kwimikirwa ubupadiri, atarasezeranye kuguma kuba ingaragu.
Impamvu z’icyo cyemezo ntizisobanutse neza, kuko ubusanzwe abanyadini bashyigikiraga gukora umurimo w’Imana warashatse kuruta kuba ingaragu, bifatwa nk’imibereho idafite ireme, umuntu atakwizera mo kutagwa, no kurindirwamo ibishuko. Imwe mu mpamvu ivugwa yaba yaratumye hajyaho iri tegeko yaba ari uko habaga ibibazo bituruka ku inshingano umupadiri ufite umugore n’abana yari afite zo kubaraga umutungo we, ari wo w a kiliziya..
Uko biri kose iri tegeko bigaragara ko ridaturuka mu mahame y’Ibyanditswe Byera ahubwo ari politiki ya Kiliziya, kuko ari ibishingiye mu byanditswe, n’abadiyakoni ntibajya barongora kimwe n’abayobozi bo mu ma kiliziya yo mu burasirazuba bw’isi. Mu isezerano rishya hatwereka ko Petero wabaye umwepiskopi wa mbere w’I Roma Yari afite umugore haba mbere y’uko aba umwepiskopi w’i Roma, haba nyuma yaho.
Abapapa babanaga n’abagore mbere yo kwimikwa.
Petero, intumwa Ya Yesu, ariwe Umwepiskopi wa mbere wa Roma(, yari afite umugore nkuko bigaragazwa n’iyi mirongo(Mat 8:14,15;Lk 4:38; Mark1: 29-31; Papa Kelema(1265-1268)-Papa Hormisdas(514-523)wari ufite umugore nyuma akaba umupfakazi, niwe Se wa Papa Silveri-Papa Yohani 17 (1003), yabyaye abahungu 3, bose baba abapadiri Abatunze abagore batasezeranye: Papa Piyo wa 2(1484-1492), yabyaye abana 2 batemewe n’amategeko-Papa Inosenti wa 7, yabyaranye, n’umucakarakazi ukomoka muri Nubiya. Abatunze abagore cyangwa bakabyara nyuma yo kwimikwa: Papa Jules wa 2(1503-1513) yabyaye abakobwa 3 Papa Paulo wa 4(1534-1549), yabyaye abahungu batatu n’umukobwa 1, Silvia Rufini,
Abapapa bashinjwa ubusambanyi butandukanye.
Papa Yohani 12, avugwaho kuba yaragiranye imibonano mpuzabitsina n’abo bahuje isano rya hafi(incest), ngo yapfuye ari mu gikorwa cy’ubusambanyi. Yohani wa10, yagiranye ubusambanyi n’Umutegetsikazi, wo mu muryango w’i bwami, Papa Alegizandre wa 6-Papa Sixte wa 4 uyu ngo yaryamanaga n’abagabo, ; Papa Benuwa wa 9 na Papa Victor wabaye mu busambanyi cyane, uyu ngo yiswe ibyago bya Kiliziya nkuko bivugwa n’ikinyamakuru Catholic Encyclopedia.Uyu ngo yageze aho bimuyobera,iby’ubuPapa abivamo, ararongora.
Bakunzi b’ibyamamare.com dukomeje kubijuriza Noheli nziza n’umwaka mushya muhire wa 2018,Muzawurye nt’uzabarye!!


text:
nareke guhangana biriya niba bitamuhagije azifashishe byose yabitewe numwana we naho kime, yaguze hali ubuyobozi kandi nawe yakoresheje aye mafranga ndetse anasana, izo nzu
nareke guhangana biriya niba bitamuhagije azifashishe byose yabitewe numwana we naho kime, yaguze hali ubuyobozi kandi nawe yakoresheje aye mafranga ndetse anasana, izo nzu
wowe wiyise@kandwanaho!iyo umuntu yaruhiye ibye agomba kubiburanira byose akabibona nutwo wita duke ntuzi uko tuvuna kutubona di!wowe nturarenganywa nakubonye!ntuzi agaciro ko kuruha ukora uvunika hama nyuma bakakwambura ibyo waruhiye muvandi,birababaza!naho ibyo wivugishwa ngo ntibanyurwa!uzabimenya neza umunsi byakubayeho!gusa sinakwifuriza akarengane nkaka kuzuyemo ubuhemu bwinshi na ruswa!gusa jye numvagako urwanda rwikigihe tugezemo rudakwiye kwemera akarengane nkaka kakorewe kanimba John!yagakwiye kurenganurwa vuba bityo bikagaragara ko ubutabera buriho koko!
wowe wiyise@kandwanaho!iyo umuntu yaruhiye ibye agomba kubiburanira byose akabibona nutwo wita duke ntuzi uko tuvuna kutubona di!wowe nturarenganywa nakubonye!ntuzi agaciro ko kuruha ukora uvunika hama nyuma bakakwambura ibyo waruhiye muvandi,birababaza!naho ibyo wivugishwa ngo ntibanyurwa!uzabimenya neza umunsi byakubayeho!gusa sinakwifuriza akarengane nkaka kuzuyemo ubuhemu bwinshi na ruswa!gusa jye numvagako urwanda rwikigihe tugezemo rudakwiye kwemera akarengane nkaka kakorewe kanimba John!yagakwiye kurenganurwa vuba bityo bikagaragara ko ubutabera buriho koko!
ANDIKA IGITEKEREZO HANOarko se ububutabera bwacu bufite ikihe kibazo koko!KANIMBA John yambuwe ibye asohorwa mubye ajugunywa hanze we numuryangowe!none arabib
uraniye arabitsindiye!aho batamwishyuye ibye byangijwe!none ngo abe ariwe wishyura indishyi zakababaro!iri nihohoterwa rikabije rwose!natabarwe kuko birakabije!
Uwo muryango wararenganye biteye agahinda ,icyo n abwira uwo muryango nturambirwe kuko abo bose ntawurihejuru y amategeko kandi bazabibazwa bidatinze ,ese barenganye umuntu bamwibe,bamwononere yakwaka indishyi ngo ntago yagombaga kuzaka ngo aceceke ashime abamwibye ngo ko bamushubije bimwe mubyo bamwibye ngo ibindi bitwarire reka da ubu urwanda rugendera kumategeko kandi ntawuri hejuru y amategeko waba ukorera leta cg .ntimurambirwe muza renganurwa cyane cyane ko n umukuru w igihugu y irirwa arwanya abarenganya abaturage bafite ibyo bishingikirijeho
Ariko abize amategeko mujye mudusobanurira, umuhesha w’inkiko n’urukiko ninde ufite ububasha kurusha undi, nagirango umuhesha w’inkiko ashyira mu bikorwa ibyo urukiko rwategetse, none uyu we ndabona akora le contraire, urukiko rwategetse KIME LTD guha John amafranga yavuye mu bukode bw’amazu ye igihe yari yatejwe cyamunara mu manyanga, none umuhesha w’inkiko ejobundi yandikira John ngo nasubize ayo mafaranga, ibyo ni ibiki koko?!!! Umenya uriya muhesha w’inkiko afitemo akantu kuko si gusa.
Niba igihugu cyacu kigendera ku mategeko uyu musaza yagombye kurenganurwa ariko nawe bakareba niba iyo company yari afatanyije n’umuhunguwe responsabilite zayo zigera no ku mitungo y’abanyamuryango bayo, bitaba ibyo bagateza umutungo wa company niba iri LTD bakishyura uregera umwenda, kereka niba muri RDB bigaragara ko ari partnership nibwo byagera no ku mitungo bwite y’abagize iyo company bikaba byatezwa ariko nabwo bikagarukira ku mafaranga aregerwa.
Turi mu gihugu kiza igihe cy’akarengane cyagombye kuba cyararangiye.
Ariko ibibera hano iwacu nabandi bibayo Njye narumiwe pe!
None se nigute 36milion
Bagurisha ibyagaciro ka
420milion?
Abize munsibanurire!
Kuba umuntu aba muri africa ntago bivuzeko agomba kurengana cyane cyane ko Urwanda rugerageza guteri Imbere Umunsi k umunsi barwanya Ruswa n ibindi ngaho rero abarwanya Ruswa n imutabare abarenga
@bwengebucye! Ngizina niryo muntu koko ubwose umuntu aba yararuhiye ubuzima bwose kugirango arenganywe nabantu bamwambura ibyo yakoreye? Niba ibintu 100% ari iby’ umuryango wa Kanimba ni gute atebirenganira yarabikoreye kandi aribye?
Birababaje cyane kuba Ibyo twita uburengane bituma ibintu nkibi biba bikagera aha! Kuba ntanumwe urenganura ababantu barikurengana. Ubuyobozi bwakagombye gutabara byihuse! Biteye agahinda cyanee
cyakora umuntu arakomera,pe uyu we bamwishe ahagaze nareba nabi arakurikira abandi ubundi atunga ibintu bingana gutyo nkande? naho ngo bamuhaye amagorofa n’ibindi bagomba kubimuha n’indishyi z’akababaro . ese ubwo butabera bukorwa n’abantu bize cg
cyakora umuntu arakomera,pe uyu we bamwishe ahagaze nareba nabi arakurikira abandi ubundi atunga ibintu bingana gutyo nkande? naho ngo bamuhaye amagorofa n’ibindi bagomba kubimuha n’indishyi z’akababaro . ese ubwo butabera bukorwa n’abantu bize cg
cyakora umuntu arakomera,pe uyu we bamwishe ahagaze nareba nabi arakurikira abandi ubundi atunga ibintu bingana gutyo nkande? naho ngo bamuhaye amagorofa n’ibindi bagomba kubimuha n’indishyi z’akababaro . ese ubwo butabera bukorwa n’abantu bize cg
n’akarengane ariko nawe ntanyurwa amazu arayabonye bamushubije n’ibindi yungutse nyuma yokurengwannywa none yasubiye kuregera utindi duke none umva sha abantu mutanyurwa n’ibyo mufite kandi mufite muzahora muruha mutabizi.
jyewe nkugiriy’inama wayabaha wibuke ko dutuye muri Afrika
baca umugani ngo wanga bikeya ukabura na byinshi wamaraniraga, ko wari umaze kubona ayavuye mubukode bw’amazu yawe kandi n’amazu uyabonye kuki utarekeyaho ngo ushakishe ibintu bundi bushya???
Bagusubije amagorofa yawe, ubukode wanganga kunyurwa!! Hama hamwe wumve sha...hhhhhhhhhh
Yebaba weee!!! Nukuri arenganurwe pe kuko baramurengereye cyane pe kandi nababigizemo uruhare bakwiye gufatirwa ibihano kuko badindiza iterambere ry’igihugu
Ibi byose ni ibyisi Muba Mwiruka inyuma ejo nejo Bundi muzabisigira abatarabiruhiye
nukuri pe,about Bantu bararenganyijwe in babarenganure
Mbega akaregane wee...!!! Cyakora cyo kuri iyi isi hariho abagome p.his excellent nagire icyo abamarira kuko mubigaragara ntawundi uzabakemurira icyo kibazo


text:
Nubwo rikugerageza, nutarambirwa rizasohora
Zaburi 105:19 Kugeza aho ijambo ry’Uwiteka ryasohoreye, Isezerano rye ryaramugeragezaga.
Abantu benshi Imana yahaye amasezerano bajya bibwira ko ari umuhanda woroshye, Iyo bakiyahabwa, ariko iyo turebeye kubatubanjirije Dusanga atariko bimeze!
Dawidi amaze kubwirwako Azaba Umwami ibigeragezo byahereye mu rugo iwabo!
Inzira ikugeza kucyo Imana yavuze harigihe uyibonamo ibinogo, amakorosi aruhije, abambuzi, abayobye bagashaka kukuyobya , abihebye bakubwirako ibyo wizeye ari igipindi ...
Muri iyo nzira habamo byinshi ariko;
Amakuru meza kandi yizewe n’uko iyatanze Isezerano ni nayo iririnda.
Kubara 23:19
Imana si umuntu ngo ibeshye,Kandi si umwana w’umuntu ngo yicuze.Ibyo yavuze, no gukora ntizabikora?Ibyavuye mu kanwa kayo, no gusohoza ntizabisohoza?
Hari icyo Imana yakuvuzeho?
Tegereza. Naho byatinda bizasohora kuko bitazahera (Habakuki 2:3).
Wikerezwa n’amagambo y’urucantege y’abareba igihe umaze utagera kubyo abo mungana cg uruta Bagezeho, kuko nturi abo bose! urihariye n’igihe cyawe kirihariye, n’ibyawe bizasohora k’uburyo bwihariye
Ngusabe ubisangize abandi
[email protected]
+250 7886 15 869
POWER OF CHANGE
MINISTRIES


text:
Ijambo umuhehesi mu Kinyarwanda riva ku nshinga guheheta, itandukanye no gusambana n’ubwo hari benshi bitiranya ubuhehesi n’ubusambanyi.
Kwifuza uwo mudahuje igitsina, kugira irari n’iruba byo kubonana nawe birasanzwe muri Kamere muntu, kandi ku mpande zombi (abagore n’abagabo). Nta n’ikosa ririmo na mba ku babifitiye uburenganzira, by’umwihariko abashakanye.
Bitangira kwitwa guheheta iyo iryo rari n’iruba rirenze imbibi ryemerewe, nyir’ukurigira akagira ibikorwa, imvugo, imitekerereze, imikorere, imivugire, inyifato n’imyitwarire bireshya uwo yararikiye, biti hi se bikamwireherezaho.
Ubuhehesi bukorwa mu zihe nzira ?
Mu bikorwa :
Hari ibyo umuntu akora kenshi bidafite n’impamvu-muzi yabyo, ariko ubikorerwa agasa n’utegurwa kugira ngo ubwo azasabwa kwirekura cyangwa kwishyura (n’ubwo iri jambo riterurwa), atazarushya imigeri. Muri ibi bikorwa habamo gutanga impano z’urudaca zishobora kuba ibintu bifatika cyangwa se ubufasha nyoroshyanzira (services).
Mu mvugo :
Hari amagambo akoreshwa, arimo gushimagiza, gutaka, kubyinirira, n’ibindi bifitanye isano, kandi akenshi ugasanga imvugo ikoreshwa mu buhehesi iba yuzuye gushyenga, gushyoma, tutibagiwe ko hari n’abarenga bakanashyomoka...
Mu iheheta abahehesi b’impande zombi (abagore n’abagabo) bahindura ijwi, amasaku nyejuru yose agirwa nyesi (Les accents aigus deviennent graves), hari abavuga ukagira ngo barasinziriye cyangwa se biyoroshe mu gihe cy’imbeho ikaze, kandi ari muryege.
Ibiganiro nkururabuhehesi na nshyigikirabuhehesi bikunze gukorwa ahanini mu masaha akuze y’ijoro, ariko abasa n’ababigize umwuga kuri bo nta joro, nta manywa.
Inyifato :
Inyifato y’ubuhehesi irangwa n’icyo bamwe bita “kwirya” mu ngendo cyangwa mu migirire kugira ngo habeho gukurura amaso y’abo ukeneyeho guhehetwa cyangwa guheheta. Hari indoro ishotora (Exciting Look), hari n’inseko idasohoka, ihera muri nyirayo, hari ikiniga-shusho, hari n’impumeko mpezayo.
Hari n’ugusuhuza, agakora ibishoboka ngo agukwize ubushagarira. Kabone n’iyo waba umuhaye urwara rw’urutoki, umuhehesi nyawe amenya uko abyigenzereza.
Haheheta nde, hahehetwa nde ?
Hanze y’uwo mwashakanye cyangwa uwo mufitanye umubano n’umushyikirano ubashyira igorora rishyira mu mbere, ku bandi barenzaho ibikorwa bijyanye no kubireherezaho bifatwa nk’ubuhehesi.
Yitwa “umuhehesi” uwo wese utera undi ibyiyumvo byo kumva ko amukeneye, bakeneranye, ahanini biganisha ku mibonano mpuzabitsina, cyangwa se ukundi kwishimisha no gushimishwa guturutse kuwo mudahuje igitsina, kabone n’iyo nta mibonano nyirizina yaba ikenewe.
Afatwa nk’umuhehetwe (Ijambo ridasanzwe mu Kinyarwanda ariko ubu rihise ryinjiramo), uwo wese ukorerwaho cyangwa ubwirwa ibituma gashyiga imushyigura ikamushyitsa kure iyo, mu yindi si atagannye, kabone n’iyo yaba yagizemo uruhare, cyangwa ari nta narwo. Iyo si ishobora kuba nyakuri, ntekerezo, cyangwa nganarugamba.
N’ubwo mu mvugo za benshi bagaragaza ko haheheta abagabo hagahehetwa abagore, mu by’ukuri impande zombi ziraheheta, kandi zigahehetwa. Nta bushakashatsi buriho cyangwa se bwakozwe ngo bugaragaze abarusha abandi guheheta muri izi ngero zombi (ufite uko ubizi wabitangamo igitekerezo hasi ahabigenewe).
Uheheta aba agamije iki ?
- Hari ubuhehesi buba bugamije ubusambanyi. Si bose ariko baheheta bagamije gusambana, n’ubwo ubuhehesi kenshi ariho buganisha.
- Hari abatari bake baheheta bakanyurwa no kubona bafatishije, ariko bagacumbikiriza urugendo aho, kuko kunyurwa kwabo kuba kugeze iyo bajyaga.
- Hari n’abateye batyo muri kamere karemano kabo, kabone n’ubwo nta kindi yaba agendereye.
- Hari n’ubuhehesi bujyana n’ibihe, impamvu n’imyaka y’ubukuru. Niho uzasanga hari abavuga ngo “Abasaza bose ni abahehesi”. Siko biri, ahubwo imigenzereze yabo haba ubwo igaragaza bimwe mu bimenyetso by’ubuhehesi, ariko si bose baba bari muri iyo nzira.
- Hari n’abagaragara nk’abahehesi nyamara babitewe no guhungabana/guhahamuka bahuye nako, ukwitabwaho n’ubwizihirwe (affection) babuze bo bakabugaragariza abandi cyangwa se bakifuza bikomeye kubugaragarizwa no kubugirirwa, bikabatera (batanabigambiriye) kwitwara nk’abahehesi, cyangwa se abahehetwe.
Uzabwirwa n’iki umuhehesi wa cyane ?
Itondere abahora bavuga ko kanaka cyangwa nyiranaka abirukaho, kandi bugacya bahinduye amazina y’ababagendaho cyangwa se y’ababoga runono. Wa muntu uhoza mu kanwa ko ahehetwa, kenshi niwe uba uheheta, ariko agatanguranwa mu mvugo, ngo kera kabaye atazivamo nk’inopfu, n’ubwo ku bazi kwitegereza baba bamaze kumutera imboni.
Nk’uko ijambo amatiku rihora mu kanwa k’abagira menshi kurenza abandi, ni nako ijambo ubuhehesi ribana na ben’ubuhehesi, naho abadatuye iyi si ntibakunda no kwibuka ko ribaho.
Abahehesi ba cyane barangwa no kwiyumvamo no kugaragaza mu mvugo cyangwa mu migenzereze ko bishimiwe cyane, bakunzwe cyane kandi ko ari ingenzi kuri bose /benshi, ku buryo aho batabonetse haba icyuho.
Reba Video
Byose ku Guheheta?
at 9:18:00 AM
Labels: urukundo


text:
Uyu ni umwe mu myanzuro y'inama Mpuzabikorwa y'Akarere ka Rubavu kuri uyu wa 22 Ukuboza 2017 ikatabirwa n'abayobozi kuva mu mudugudu n'uko biteganywa n'itegeko haganirwa ku buzima bw'Akarere muri rusange.
Atangiza iyi nama Umuyobozi w'Akarere Habyarimana Gilbert yasabye aba bayobozi bayitabiriye guharanira ko impinduka zigaragarira abo bayobora mbere ya byose baharanira iterambere n'imibereho myiza by'abo bayobora.
Abahagarariye inzego z'umutekano barimo Umuyobozi w'ingabo mu turere twa Rubavu na Nyabihu, Umuyobozi w'inkeragutabara mu karere ndetse n'Umuyobozi wa Police mu karere bibukije abitabiriye iyi nama ko umutekano ariwo shingiro rya byose bityo ko mu byo bakora byose birimo no kwishima muri iyi minsi mikuru bakwiye gukomeza gufatanya n'abaturage kuwubumbatira bitabirama amarondo by'umwihariko ariko banatanga amakuru kuri buri kintu gishobora kuwuhungabanya.
Muri iyi nama kandi hagarutswe ku gukomeza ubukangurambaga ku bwitabire bw'Ubusungane mu kwivuza, isuku, kurwanya ibiyobyabwenge,ubujura, ubusinzi ndetse n'ubusambanyi.
Umurinzi w'igihango Mudenge Boniface yaganirije abitabiriye iyi nama kuri Ndi umunyarwanda yibanda ku ndangagaciro z'umuco zikwiye gukomeza kuranga abayobozi beza asaba buri wese gukomeza gusenyera umugozi umwe hagamijwe gukomeza kugera kuri byinshi byifuzwa.


text:
Umuhanzi Davis D wamenyakanye cyane mu ndirimbo “Biryogo” aratangaza ko atari ibintu ashyigikiye, kubona hari abahanzi bitora mu marushanwa atandukanye kuko ngo asanga byica gahunda nyayo iba iteganyijwe.
Ibi Davis yabitangaje ubwo twaganiraga na we maze tumubaza uko yakiriye kuba umwe mu bahatana muri Salax Awards, ati“iyo umuntu yamaze kwitegura ikintu nka kiriya nyuma bakakubwira ko bitakibaye hari ikintu wumva gihindutse muri wowe ariko si cyane kuko batabikuyeho burundu nubwo tutaramenya umunsi nyawo bizaberaho. Njye rero mba numva ko igihe cyose izagarukira (Salax Awards) izasanga nubundi ngihagaze neza, nkirimo gukora, nta mpungenge mfite kuko nzi neza ko nigaruka izasanga meze neza kandi nkwiriye kuyitwara.”
Twamubajije rero icyo atekereza ku muco wo kwitora no kwitoresha ukunze kugaragara ku bahanzi mu gihe cy’amarushanwa dore ko bamwe banashinja Salax kubateza igihombo kuko bari barashoye muri bene ibyo bikorwa maze avuga ko atemeranya nawo ati “njye nta gihombo cy’amafaranga nagize kuko ntabwo nashoye. Icyo navuga natakaje ni umwanya gusa ndetse no kuba nari narabishyizeho umutima cyane kugira ngo nzatware igikombe.”
Yakomeje agira, ati “Gufata telefone wowe ukitora mba numva bidasa neza, ahubwo ushobora gushyira ingufu mu bantu bawe, ugakora ibikorwa byo kwiyamamaza ugasaba abantu ko bagutora, ariko gufata telefoni wowe ukabikora ntabwo aribyo kuko aho ntabwo ari umwanya uba wahaye abakunzi bawe koko ngo bagaragaze ko ukunzwe kandi ko uhagaze neza kuko aba ari wowe uba wicaye mu cyumba ukabyikorera ntabwo ibyo bintu biba bisobanutse. Njye rero ibyo bintu sinshobora kubikora.”
Twamubajije kandi niba adashobora kwitora ku giti cye ariko akaba hari abo yashyirira amafaranga kuri telefoni ngo bamutore nabyo arabihakana ati “Oya. Ubwo abantu bifuza kuntora bakabura amafaranga yo kubikora, nizera ko u Rwanda ari rugari, ubwo mu gace kamwe bitabashobokeye byashobokera abandi ariko sinagurira umuntu ikarita kugira ngo akunde antore.”
Davis D kandi ahamya ko indirimbo ‘Biryogo’ ari indirimbo y’amateka kandi ikaba ari indirimbo yamuhinduye ikamugira uwo ariwe. Uyu musore ubu akaba abarizwa mu nzu itunganya umuziki (label) ya “Incredible” iyobowe na Bagenzi Bernard, aho ayihuriyemo na Dany Nanone, Kharfan na Aime Bluestone.


text:
KANDA HANO UREBE VIDEO
Mu rukundo akenshi iyo habayeho gutandukana, nta kabuza umwe mubakundanaga bimusigira igikomere ku mutima bitewe n’impamvu iteye uko gutandukana kwabo. Iyo hatabayeho kubyibagirwa rero usanga umuntu ashobora no kugira ibindi bibazo biturutse ku mitekerereze y’ibyamubayeho.
Kwibagirwa ibihe byahise ntabwo ari ibintu byoroshye kubyumva. Niba ufite uwo mukundana, kwiga uko wakwibagirwa ibihe byahise. Hano hari inzira zagufasha kwibagirwa ibyabaye mu buryo bworoshye.
Kurira
Ushobora kuba warakomeretse ushaka kwibagirwa ibyabaye ukaba udashaka umutwaro w’agahinda cyangwa ushaka ko umubabaro ufite wagenda, ukeneye kurira kugira ngo ukire. Kurira ni inzira ituma umubiri urekura amarangamutima. Irinde rero gufata ayo marira kuko ari intambwe ya mbere yagufasha kwibagirwa ibyabaye.
Shaka ibyo uhugiramo
Igihe cyahise kiragoye, cyane cyane iyo watandukanye n’umukunzi. Niba ushaka kwibagirwa shaka ibyo uhugiramo kuko nuba uri muri byinshi ntuzabona umwanya wo gutekereza ku byahise cyangwa ku muntu mutari kumwe.
Gusabana n’inshuti zawe
Kuba uri kumwe n’inshuti zawe zigukunda bishobora kukwibagiza mu buryo bworoshye ibyakubayeho.
Kwishimisha
Uretse guhugira mu kazi kawe, ushobora no guhugira nko ku gakino cyangwa akantu ukunda kagushimisha nko kwandika cyangwa gushushanya, na byo bikakwibagiza ibyakubayeho.
Gushyira kure amafoto ya cyera
Gusiba cyangwa gushyira kure amafoto y’inshuti yawe mwakundanaga na byo ni ingenzi mu byagufasha.
Kwiyitaho
Mu gihe ibi bikubayeho, kugira ngo wibagirwe, gerageza kwiyitaho kandi unarya neza. Numera neza ku mubiri no mu bitekerezo byawe bizagenda neza, uzatekereza neza. Iyi na yo ni indi ntera yagufasha kwibagirwa ibyahise.
Ibagirwa ibya cyera
Niba utandukanye n’umukunzi, ibyo ari byo byose hari byinshi muba mwarasezeranye. Ni igihe cyo kubyibagirwa ukabisiba mu mutwe wawe. Ibagirwa ibyo byahise kugira ngo utangire gutekereza ku bizaza.
Tangira bundi bushya
Nyuma yo kunyura muri izi nzira zose, ukeneye kongera kugira inshuti kuko ukeneye gukira, ugashaka umuntu wo kukwibagiza ibyabaye.
Kwibagirwa ibyakubayeho biragoye cyane kuko ntibyoroshye gutekereza ku mukunzi wawe mwatandukanye ndetse n’ibihe mwagiranye. Ibyo byose rero biri hejuru bishobora kugusfasha
Bakunzi b’ibyamamare.com dukomeje kubijuriza Noheli nziza n’umwaka mushya muhire wa 2018,Muzawurye nt’uzabarye!!
Richard [email protected]


text:
Minisitiri w’abakozi n'Umurimo Uwizeye Judith yabwiye itangazamakuru ko urubyiruko arirwo rukwiye kwifatira iya mbere rukihangira imirimo irubeshaho aho kumva ko abayobozi aribo bahanga imirimo kandi bo basanzwe bifitiye imibereho yabo.
Minisitiri w’abakozi n'Umurimo Uwizeye Judith yabwiye itangazamakuru ko urubyiruko arirwo rukwiye kwifatira iya mbere rukihangira imirimo irubeshaho aho kumva ko abayobozi aribo bahanga imirimo kandi bo basanzwe bifitiye imibereho yabo.
By Ubwanditsi | Views : 7875 | Kuya 10-24-2016 15:01
Ibi Minisitiri Uwizeye Judith yabigarutseho mu kiganiro n’abanyamakuru gisobanura ubukangurambaga kuri NEP- Kora Wigire buzamara ukwezi, abanyamakuru bagarutse ku mpamvu hatabaho Hanga umurimo muyobozi, bityo ngo aribo baha akazi urubyiruko kuko rwo nta gishoro rufite.
Minisitiri w’Umurimo Judith Uwizeye yasobanuye ko uzumva akeneye kurya, azafata iya mbere agahanga umurimo.
Yashimangiye ko aho kugira ngo bimere nko gutererana umupira, bigomba kumvikana neza ko guhanga imirimo nta muyobozi bifitiye akamaro ahubwo bigafitiye ababikora bo bakeneye amafaranga.
Ati “Ninumva nshonje, nkumva nshaka amafaranga nzahanga imirimo, Ntabwo turi kugabururira umwana utazi kwirisha, Niba tuzi icyo dukora, tukaba dushonje, tukaba dushaka amafaranga ,ya mirimo natwe ubwacu tuzashyiramo ubushake mu kuyihanga.”
Minisitiri Uwizeye Judith yakomeje avuga ko umuyobozi utarahanga umurimo,
ari uko ahagijwe n’amafaranga abona.
Ati “Niba ntarabigeraho nk’umuyobozi ni uko amafaranga mfite ampagije, wowe utayafite gira uruhare mukuyashaka kuko ni wowe bifitiye umumaro, ntabwo ari umuyobozi.”
Gahunda y'ubukangurambaga kuri NEP- Kora
Wigire yatangiye kuya 20 ukwakira ikazageza kuya 21 ugushyingo 2016.


text:
Perezida Kagame yatangiye umwaka wa 2018 asaba urubyiruko kurinda ibyagezweho (VIDEO)
Umukuru w’igihugu Paul Kagame yatangaje ko gihugu cyageze kuri byinshi mu mwaka wa 2017, birimo imibereho myiza, asaba ubufatanye mu gukomeza iterambere ariko by’umwihariko urubyiruko rukibanda ku ntego yo kubaka no kurinda ibyakozwe.
Mu ijambo ritangiza umwaka wa 2018 perezida Kagame yageneye abanyarwanda, yashimiye byinshi byakozwe neza ariko asaba ko habaho gukorera hamwe mu bikorwa byubaka igihugu.
Yagarutse ku bashaka gusenya ibyagezweho avuga ko bahoraho ariko ari ngombwa ko batabona aho bamenera.
Ati “byararagaragaye ko abanyarwanda dufatanyije ibyo twifuza byose twagiye tubigeraho. Igisigaye ni ukubikomeza ngo bihoreho ubuziraharezo. Abanyarwanda twese, abategarugori, abagabo cyane cyane mwese urubyiruko rw’u Rwanda iyo ntego nkuru yo kubaka no kurinda ibyo byose iratureba twese. Buri umwe akwiriye kugira uruhare rwe. “
Perezida Kagame yongeyeho ko uyu mwaka ukwiriye kuba intambwe ndende muri urwo rugendo rw’ubumwe, amajyambere n’umutekano birambye.


text:
Umwuzukuru wa Rukara rwa Bishingwe uzwi cyane mu mateka y’u Rwanda kubera kwica Umuzungu ari mu bazahagararira Akarere ka Burera mu iserukiramuco ryitwa “Umuco Festival”.
Umwuzukuru wa Rukara rwa Bishingwe ari we Ndagijimana Juvenal ntabwo azaserukira aka karere wenyine ahubwo azaba ari kumwe n’itorero rye ryitwa “Uruyenzi rwa Bishingwe”.
Ni iserukiramuco rizazenguruka igihugu, rikaba ryahereye mu karere ka Burera mu Ntara y’Amajyaruguru.
Ndagijimana avuga ko yishimiye uburyo yatsinze amatorero bari bahanganye ari yo: Igicumbi cy’umuco, Abaharanira amahoro ndetse n’Abunzumwe.
Muri iri serukiramuco harimo abahanzi batandukanye nk’ab’imivugo, Imbyino gakondo, amazina y’inka n’amakinamico n’indirimbo.
Cyiza Keza Clemy, umuyobozi wa sosiyete Akeza Talent yateguye iri serukiramuco, yavuze ko intego y’iri rushanwa ari uguteza imbere umuco nyarwanda mu gihugu hose.
Cyiza yagize ati “birababaje kuba muri iki gihe hari abantu bashobora kuvuga Ikinyarwanda ntubashe kumva icyo ashaka kuvuga kandi na we ukivuga.”
Akomeza agira ati “nyumva yo kubona ko hari abantu basigaye batakimenya umuco natekereje gutegura iserukiramuco kugira ngo nongere nibutse Abanyarwanda umuco wabo bityo babashe kuwusigasira.”
Hamahamwe Théonest wo mu Karere ka Burera, Akagali Butare, Umudugudu wa Ryandahagaze mu Murenge wa Cyeru, avuga ko bakora uko bashoboye kugira ngo umuco ukomeze gusigasirwa ati “Twegera abakurambere bakatuganiriza ku mateka yo hambere.”
Nsengiyumva Jean de la Croix ushinzwe Umuco na Siporo mu Karere ka Burera yabwiye ikinyamakuru Izuba Rirashe ko ari iby’agaciro kuba iri serukiramuco ryaratangiriye mu Karere ka Burera, yagize ati “twishimiye ko iki gikorwa cyiza cyatangiriye iwacu. Abanyaburera nizeye ko tuzagera kure hashoboka.”
Akomeza avuga ko abaturage ba Burera bafite abasaza bakoresha ibitaramo bakigisha abakiri bato umuco nyarwanda ati “twifashisha inararibonye mu by’umuco nyarwanda bakigisha abakiri bato.”
Ruremire Focus, umuhanzi ukoresha injyana ya Gakondo wari mu bashinzwe gutanga amanota yagize ati “ nasanze bafite umuco duhuriramo twese nk’Abanyarwanda, ariko sinabura no kunenga imyambarire bakoresha mu kwerekana umuco”.
Akomeza agira ati “niba ugiye kwerekana umuco nyarwanda ugomba kubyambarira kuko n’icyo kintu kidutandukanya n’imico y’ahandi.”
Icumu, igisabo, urusyo, ingasire, inkongoro, ikibindi, inanga ni bimwe mu bikoresho byagaragaye muri iri serukiramuco.


text:
Ubu bushakashatsi bwakorewe ku bantu 215 000 bo mu Bwongereza, Leta Zunze Ubumwe za Amerika, Australie na Nouvelle-Zélande, aho basanze 68,9% by’abantu bafashe isegereti imwe nko gusogongera ngo bumve uko rimera barahindutse abanywi batarisiba.
Nk’uko topsante yabitangaje, umwe mu bayoboye ubwo bushakashatsi Prof. Peter Hajek wo muri Kaminuza ya Queen Mary de Londres mu Bwongereza yagize ati “Ni inshuro ya mbere ubushakashatsi bugaragaza isano yo gusogongera ku itabi no guhinduka imbata yaryo.Twatunguwe cyane n’ukuntu abantu benshi babifatirwamo,ibyo bitwibutsa ko ubukangurambaga ari ngombwa mu kwirinda itabi.”
Aba baganga bavuga ko ikibazo cy’abashaka kugerageza itabi bakaba imbata zaryo giteye inkeke kuko imibare yagaragajwe idashingiye ku igereranya ahubwo ari ba nyir’ubwite bitangiraga ubuhamya.
Bakomeza bavuga ko itabi rikozwe mu buryo bw’ikoranabuhanga (e-cigarette) na ryo riteye inkeke kuko urubyiruko rwinshi rwarirundukiyemo.


text:
IBIBAZO URUBYIRUKO RWIBAZA
Kuki ukwiriye kubana neza n’abo muvukana?
“Nta zibana zidakomanya amahembe!”
Impamvu ebyiri zagombye gutuma mukemura ibibazo mufitanye
Icyo bagenzi bawe babivugaho
“Nta zibana zidakomanya amahembe!”
Ntushobora kubura icyo upfa n’abo muvukana. Urabakunda kandi na bo baragukunda, ariko hari igihe mutumvikana. Helena ufite imyaka 18 yaravuze ati “musaza wanjye antesha umutwe. Akora ibintu bindakaza. Wagira ngo hari uwamuntumye.”
Bimwe mu bibazo abantu bavukana bagirana bishobora gukemuka ari uko babiganiriyeho. Urugero:
Abahungu barara mu cyumba kimwe, bashobora gutongana bapfa ko umwe abangamira undi. Umuti waba uwuhe? Mujye mubiganiraho kandi buri wese yirinde kubangamira mugenzi we. Mujye mukurikiza inama iboneka muri Luka 6:
31.
Umukobwa ashobora kwitiza imyenda y’uwo bavukana. Umuti waba uwuhe? Mujye mubiganiraho kandi mushyireho imipaka buri wese atagomba kurenga. Mujye mukurikiza inama iboneka muri 2 Timoteyo 2:24.
Hari igihe ibibazo abana bavukana bagirana bishobora gukomera bikaba byagira ingaruka zikomeye. Reka dusuzume ingero ebyiri z’abantu bavugwa muri Bibiliya:
Miriyamu na Aroni bagiriye ishyari Mose wari murumuna wabo kandi byateje ibibazo. Soma inkuru iboneka mu Kubara 12:1-15, hanyuma wibaze uti “nakora iki ngo nirinde kugirira ishyari uwo tuvukana?”
Kayini yararakaye cyane bituma yica murumuna we Abeli. Soma inkuru iboneka mu Intangiriro 4:1-12, hanyuma wibaze ati “nakora iki kugira ngo ntarakarira cyane uwo tuvukana?”
Impamvu ebyiri zagombye gutuma mukemura ibibazo mufitanye
Niyo kumvikana n’abo muvukana byaba bigoye bite, hari byibuze impamvu ebyiri zagombye gutuma mukemura ibibazo mufitanye.
Bigaragaza ko ukuze. Alex yaravuze ati “iyo nagiraga icyo mfa na bashiki banjye nahitaga ndakara. Ariko ubu ndatuza, nkabihanganira. Ubu narakuze.”
Bibiliya igira iti “utinda kurakara aba afite ubushishozi bwinshi, ariko unanirwa kwihangana yimakaza ubupfapfa.”
—Imigani 14:29.
Bizagufasha mu gihe kizaza. Niba udashobora kwihanganira ukudatungana kw’abo muvukana, uzabasha ute kwihanganira uwo muzashakana, umukoresha wawe, abo muzakorana cyangwa undi muntu uwo ari we wese muzagira ibyo muhuriraho?
Ukuri: Kuganira n’abandi no gukemura ibibazo mufitanye ni byo bizagufasha kubana neza n’abandi, kandi mu muryango ni ho hantu heza wabyigira.
Bibiliya igira iti “ku rwanyu ruhande, mubane amahoro n’abantu bose.”
—Abaroma 12:18.
Ukeneye icyagufasha gukemura ibibazo ugirana n’abo muvukana? Soma “Icyo bagenzi bawe babivugaho” hanyuma urebe urupapuro rw’umwitozo biri kumwe, rufite umutwe uvuga ngo “Kubana neza n’abo muvukana.”


text:
Injira mu bwiza na pavoma nziza ifite ubuzima buzira umuze!
Umwe bubafundi bacu arimo gusoza igice cya mbere cya pavoma
Kuki wagura pavoma ya Tube Heza?
Ni kuki wahitamo pavoma ya Tube Heza?
N’iki pavoma ya Tube Heza ikozemo?
Pavoma ya Tube Heza ikozwe muri urujagi (laterite), umucanga, garaviye ndetse n’umwihariko w’umavuta ya Tube Heza yakorewe muri leta yunze ubumwe y’Amerika atuma ikomera ndetse n’amazi ntabe yabasha gupfumura ngo yinjire. Pavoma yacu nta sima (ciment) ibamo bituma ihenduka, ariko isize ya amavuta biyitera kuba isukuye ndetse inasa neza.
Ni gute nagura pavoma ya Tube Heza?
Ubu pavoma yacu iboneka mu karere ka Bugesera, mu murenge wa Nyamata, Mayange, Juru, Mwogo ndetse na Rilima. Waduhamagara kuri 2460 (nimero itishyurwa) tukakoherereza abakozi bacu bakagupimira inzu yawe bakakubwira amafaranga ugomba kwishyura. Ku giciro gito kingana n’ amafaranga make angana na 3250 RWF kuri metero kare, nyuma tukaza iwawe n’ibikoresho byose tukagusira pavoma nziza y’urugo rwawe!
Bifata igihe kingana gute kubaka Pavoma?
Kuva dutangiye kugeza turangije, pavoma ya Tube Heza ifata ibyumweru bitatu kuri bine (ibyumweru 3-4) kugirango irangire neza.
Kunogereza pavoma na pouderi y'ibara ry'umutuku
Ikiganiro hagati y'abakozi bacu
Bishimiye pavoma ya TubeHeza


text:
Mu mpera z’icyumweru gishize nibwo hakomeje kugaragara amafoto y’umuhanzikazikazi Rihanna agaragaza umubyibuho we udasanzwe ariko hakavugwa ko atari umubyibuho gusa ahubwo ko yaba atwite.
Mu mpera z’icyumweru gishize nibwo hakomeje kugaragara amafoto y’umuhanzikazikazi Rihanna agaragaza umubyibuho we udasanzwe ariko hakavugwa ko atari umubyibuho gusa ahubwo ko yaba atwite.
Aya mafoto ubwo yakwirakwizwaga ku mbuga nkoranyambaga,abafana bakomeje kumwitegereza bavuga ko umubyibuho we udasanzwe batangira kunuganuga ko yaba yaramaze gusama umwana we wa mbere.
Nyuma yo kuvuga ibi hakomeje kwibazwa uwaba yarayimuteye ariko umubare munini uhuriza hamwe ko ari umuhanzi Drake bari bamaze igihe bivugwa ko ari mu rukundo, ngo bitaba ibyo akaba ari Chris Brown bakundanye igihe kitari gito ariko nyuma bakaza gutandukana.
Rihanna aheruka gutwara Grammy Award, akaba ari umukinnyi w’ amafilimi, umwanditsi w’ indirimbo akaba azwi na benshi cyane muri muzika ye akora.
Kubera ibikorwa bye by’ urukundo agenda akora Rihanna yatowe nk’ umuntu wagaragaje ibikorwa byiza by’ urukundo muri uyu mwaka wa 2017, ni kimwe mu bituma abafana be bamuhozaho ijisho.
Ndacyayisenga Fred
Ibitekerezo
gabanya guca imanza Kanda hano umusubize
RIHANNA ni icyamamare kabisa.Aravugwa cyane.Ikibabaje nuko bamuvugaho ibibi byinshi: Kwamabara ubusa,kuryamana n'abagabo,etc...Nubwo abantu bakunda kwishimisha mu busambanyi,bakabyita GUKUNDANA,bamenye ko ari kimwe mu byaha imana yanga cyane,kizatuma Millions and Millions z'abantu babikora babura ubuzima bw'iteka na paradizo (1 Abakorinto 6:9,10).Ubusore n'ubukumi birashukana.Imana iravuga ngo "basore na mwe nkumi nimwishimishe,ariko mumenye ko imana izabibabaza ku munsi w'imperuka".Imana yongeraho itiUbusore n'ubukumi ni UBUSA".Soma Umubwiriza 11:9,10.Niyo mpamvu imana idusaba gukorera imana tukiri bato (Umubwiriza 12:1).Imyaka y'ubukumi n'ubusore,ni mike cyane.Hashira igihe gito,ugasaza ntihagire uwongera kukureba. Hanyuma ugapfa,bakaguhamba.Iyo upfuye waritwaye nka RIHANNA,bibabirangiye utazazuka.Ariko upfuye yakoreraga imana,azazuka ku munsi w'imperuka,imana imuhe UBUZIMA BW'ITEKA (Yohana 6:40).Abantu benshi iyo ubabwiye UMUZUKO,baraguseka.Bibagirwa ko YESU n'Abigishwa be bazuye abantu benshi.Mu isi izahinduka Paradizo,ntabwo tuzongera gusaza,kurwara cyangwa gupfa.Iyo si nshya dusoma muli 2 Petero 3:13,izaba ari nziza cyane.Bantu rero,mwishukwa n'ibyisi,kuko abantu bibera mu byisi gusa,ntibashake imana,ni ABANZI b'imana (Yakobo 4:4).Benshi muli mwe ntabwo mwemera ibi tubabwira bishingiye kuli BIBLE.Bizatuma mutabona Paradizo iri hafi. Kanda hano umusubize
gabanya ubuyehova no guca imanza di Kanda hano umusubize


text:
UBUHAMYA: Ange yari indaya ruharwa Imana iramuteturura , none ubu arayivuga imyato
Yanditswe na
Imanishimwe Dieudonne August 29, 2017
Nitwa Ange, Nkaba nifuje gusangiza abanyarwanda ubuhamya bwanjye kandi nizeye ko hari abo buzafasha. Nakuze mba ku muhanda kuva mu bwana bwanjye, maze nyuma nza kuba umubyinnyi mu kabari […]
Nitwa Ange, Nkaba nifuje gusangiza abanyarwanda ubuhamya bwanjye kandi nizeye ko hari abo buzafasha. Nakuze mba ku muhanda kuva mu bwana bwanjye, maze nyuma nza kuba umubyinnyi mu kabari bamwe bakunze kwita abamansuzi….,icyo gihe naryamanaga n’abagabo ba bakire kugirango mbashe kubona amafaranga ambeshaho.
Ijoro rimwe mvuye kuri stage kubyina, nibwo nahuye n’umusore mwiza kandi w’umukire uturuka muri south Africa, maze aranyishyura ngo turyamane gusa tugeze muri hotel yari acumbitsemo yanga ku nkoraho, Nuko mubaza impamvu atari ku nkoraho, maze nawe aransubiza ati: “ndi wowe nakwishimira kuba umugore mwiza ufite umugabo umukunda kurusha uko nakwitwa indaya.”
Nuko nange mubwirako nta mugabo wa kwifuzako mubera umugore kuko maze kugira imyaka 34 kandi nkaba ndi n’indaya bose banzi.
Nuko ijoro ryose arara ambwiriza ijambo ry’Imana, mu gitondo ampa amafranga ibihumbi 50,000 frw na business card ngo nzamuhamagare.
Nyuma y’iminsi itatu nibwo yaje ku ndeba aho nabaga kacyiru turaganira maze ansaba ko namubera umugore, icyo gihe…nicyo gihe nishimye kurusha ikindi gihe mu buzima bwanjye nuko nanjye ndemera,Kuva ubwo nahise nihana ndeka ingeso mbi zose nagiraga, ubundi nemerera yesu kwinjira mu buzima bwanjye.
Aka kanya ubu nd’umugore ufite umugabo mwiza n’abana babiri aho twibera south africa.Imana yahinduye ubuzima bwanjye ari nayo mana iri buhindure amateka k’umuntu uri busome akanasangiza
Niba nawe wizera ko Imana ibabarira kandi ihindura amateka ntujyende utanditse “AMEN”
IBYIRINGIRO.RW
(Visited 49,857 times, 1 visits today)
Ibitekerezo


text:
Ijambo Noheli rikomoka ku ijambo ry’Igifaransa “Noël”, naryo ryakomotse mu Kilatini “Natalis” bivuze “amavuka”. Mu Cyongereza Noheli ikaba yitwa “Christmas”.
Mu Cyongereza, iri jambo ni inyunge rigizwe na “Christ” na “Mass”, aho rikomoka ku cyongereza cya kera “Christemass” nabyo biva ku cya kera cyane “Cristes mæsse” ryakoreshejwe bwa mbere mu 1038. Naryo rikaba rikomoka mu Kigereki n’Ikilatini, aho “Cristes” bikomoka ku Kigereki “Christos” na”mæsse” rikava ku Kilatini “missa”
Ivuka rya Yesu rero rifatwa nk’ikintu gikomeye,dore ko n’indangabihe dukoresha uyu munsi ya Anno Domini yatangiye mu bihe by’ivuka rya Yesu.
Bibiliya ntivuga itariki Yesu yavutseho, kandi ntivuga ko twagombye kwizihiza umunsi mukuru w’ivuka rye. Hari inkoranyamagambo yagize iti “Imana si yo yasabye ko abantu bajya bizihiza umunsi mukuru wa Noheli kandi uwo munsi ntuvugwa mu Isezerano Rishya.”—McClintock na Strong’s Cyclopedia.
Amateka ya Noheli agaragaza ko uwo munsi mukuru ukomoka mu madini ya gipagani. Bibiliya igaragaza ko iyo dusenze Imana mu buryo itemera, biyibabaza.—Kuva 32:5-7
Hari inkoranyamagambo yagize iti “umunsi mukuru w’Abaroma witwa Saturunaliya, wizihizwaga mu kwezi k’Ukuboza hagati, ni wo bavanyeho imyinshi mu migenzo ikurikizwa kuri Noheli. Urugero, kwizihiza uwo munsi ni byo byaje kuvamo imigenzo yo gukora ibirori bihambaye, gutanga impano no gucana za buji. Nta kazi kakorwaga kandi n’abacuruzi ntibacuruzaga,” ku munsi mukuru wa Saturunaliya.—The Encyclopædia Britannica
Mu myaka myinshi ya mbere y’ikinyejana cya 16 benshi mu banditsi bizeraga ko Yesu koko yavutse kuri iyo tariki ya 25 Ukuboza. mu kinyejana cya cumi n’umunani nibwo hagiye haboneka abandi bagiye bagerageza gusobanura ibya Noheli.
Urugero rworoshye ni nyakubahwa Isaac Newton wagerageje gusobanura ko iyo tariki yafashwe kugirango ihurirane n’imboneko y’ukwezi kubanziriza itumba kandi mu gihe cya kera yarizihizwaga ku itariki 25 Ukuboza.
Mu 1743, Umudage Paul Ernst Jablonski yagerageje gusobanura ko Noheli yashyizwe kuri 25 Ukuboza kugirango ihurirane n’umunsi wa kiromani wo kwizihiza izuba wa Dies Natalis Solis Invicti.
Ibi bigatuma we anavuga ko kubera iyo mpamvu Noheli wari umunsi wa gipagani. Nk’uko amwe mu matorero ya Giporotestanti na nubu akibifata.
Mu 1889, Louis Duchesne yavuze ko Noheli yaba yarabariranyijwe nk’amezi icyenda (mbere yo kuvuka) Uhereye kuri 25 z’ukwa gatatu ukaba ariwo munsi bizihizaho isamwa rya Yezu, cyane cyane Kiliziya Gatolika).
Kuri kalendari y’abaroma, 25 Werurwe wari umunsi w’ukwezi kuzuye k’ Umuhindo aha birumvikana ko ibi bihe bidahuye n’ibyo mu Rwanda. nubwo bigoye gusobanura amateka yose, ikigaragara neza ni uko Noheli yizihijwe bwa mbere nk’umunsi w’ivuka rya Yezu kuri 25 Ukuboza umwaka wa 354.
Ibi bisobanurwa neza mu nyandiko yiswe (Chronography of 354), ikaba ari imwe mu nyandiko zarokotse zandikiwe i Roma muri 354 nyuma ya Yezu.
Noheli ni umwe mu minsi yizihizwa cyane ku isi, ariko si ko byahoze. Nyuma y’imyivumbagatanyo y’abaporotesitanti mu myaka ya za 1500, amwe mu matorero ya giporotesitanti yanze kujya yizihiza Noheli, akavuga ko ari ibisigarizwa by’ibyarangaga ubupapa.
Mu bihugu bindi bigira umubare muto w’Abakristu, naho ngo ntibibuza ko uyu munsi wa Noheli uba ari konji. aha twavuga nk’ Igihugu nka Korea, ahagaragara umubare muke w’Abakirisitu, ngo usanga bizihiza Noheli ku buryo budasanzwe, kuko mu gihugu hose uhasanga imitako cristiense y’uyu munsi.
Ibihugu bitizihiza umunsi wa Noheli ni nk’igihugu cy’Ubushinwa (havuyemo Hongo Kongo na Macao), Ubuyapani, Arabiya Sawudite, Aligeriya, Tayilande, Nepali, Irani, Turukiya na Koreya ya Ruguru
Abandi bigisha bahakana iyizihizwa ry’uyu munsi mukuru nuko usanga bavuga ko uyu munsi wabaye nk’uw’ubucuruzi, umunsi w’ibyishimo ariko ukorerwamo ibyaha byinshi.
Urugero ni nk’ibintu bidasanzwe usanga abantu bagura kubera uriya munsi ndetse abandi bakumva ko bazunguka cyane mu minsi mikuru bityo ugasanga umunsi wabaye uw’ubucuruzi aho kuba uw’ibyishimo ko umukiza yabavukiye. Ibi bituma abakirisitu bavuga ko ari ukwifatanya n’abatizera.
Aba bayobozi bahita bagaruka ku murongo uboneka mu gitabo cya mbere cy’Abatesalonike 5:22 hagira hati”mwirinde igisa n’ibi byose.”
Ijambo ry’Imana risaba abakirisitu kwibuka no kuzirikana izuka rya yesu Kirisitu ariko ntabwo ribasaba kwizihiza urupfu rwe cyangwa ivuka rye. Iyi nayo ni indi mpamvu itangwa n’abakirisitu ituma batizihiza umunsi mukuru wa Noheri.


text:
Amateka
Igitekerezo cyabaye intandaro y`ivuka ry`ishyaka UDPR, cyavutse mu mwaka w`1986 binyujijwe mu kinyamakuru gishushanyije cyitwaga KAZAGWA. Icyo kinyamakuru cyari kigamije kwamagana akababaro n`akarengane kakorerwaga bamwe mu bana b`abanyarwanda mu rwego rw`uburezi aho abanyarwanda bamwe batemererwaga kwiga bazira ubwoko bwabo cyangwa aho bavuka, ibyo byose bikaba byari bishyigikiwe n`ubutegetsi bwariho bwarangangwa n`igitugu n`ivangura.
Mu mwaka w`1987, Inama y`ubutegetsi y`ikinyamakuru KAZAGWA, yari ikuriwe na Nyakwigendera Rwabukwisi Vincent, yiyemeje gusimbuza icyo kinyamakuru ikindi gifite ingufu zo kurwanya ibi byarangaga ubutegetsi bwa Habyarimana n`abambari be.
N`uko havutse ubwambere mu Rwanda ikinyamakuru cy`icyamamare cyigenga kitwa KANGUKA. Kubera intera ihambaye icyo kinyamakuru cyasomwagaho, kubera ubushishozi abanditsi bacyo bwabarangaga, cyagize abayoboke benshi maze hatekerezwako bashobora gukora ishyaka, nibwo havutse UDPR, nyuma y`igihe gito mu Rwanda hemewe ko habaho amashyaka menshi, nk`uko byari byemejwe na Perezida w`ubufaransa wariho icyo gihe Francois Mitterent mu nama y`i la Baule mu bufaransa yabaye muri 1990 yahuje ubufaransa na Afrika.
Ishyaka UDPR ryatangiye imirimo yaryo ku mugaragaro tariki ya 29 Ukuboza 1991 muri kongere yabereye kuri Hoteli Boabab i Kigali. Iyo kongere niyo yatoye abayobozi bakuru b`ishyaka aribo:
• Peresida: Rwabukwisi Vincent
• Peresida Wungirije: Nkubiri Sylvere
• Umunyamabanga Mukuru: Mugabe Jean Pierre
• Umubitsi: Semuhungu Chantal
• Umuvugizi: Karangwa Jean Bosco
Itariki ya 29 Ukuboza 1991 ni itariki itazibagirana mu mateka ya UDPR kuko ariho Ishyaka Riharanira Ubumwe bw`Abanyarwanda muri Demokarasi ryifatanyije n`andi mashyaka yar`ahanganye n`ubutegetsi bwa MRND.
Mu gihe ingabo z`Umuryango FPR Inkotanyi zari zihanganye ni za MRND (Mouvoment Revolutionnaire National pour le Developpement) mu majyaruguru y`igihugu, amashyaka yari ahanganye na MRND yaje kugwa mu mutego wo kwirema ibice avukamo ibice byiyise POWER bikaba byari biri ku ruhande rwa MRND. Ayo mashyaka yahatakarije ingufu nyinshi, UDPR ikaba ari ryo shyaka rukumbi ryashoboye gutsinda icyo kigeragezo cya MRND kuko itigeze ivukamo igice cya POWER.
Biturutse ku ireme ry`Ingengabitekerezo y`ishyaka UDPR ubupfura, ubushishozi n`ubuhanga mu kuyobora byaranze abayobozi ba UDPR byatumye abayoboke b`iryo shyaka badacikamo ibice byaba ibishingiye ku moko cyangwa irindi vangura iryo ari ryo ryose. Ibyo byatumye abo bayoboke bahigwa bukware n`abambari ba MRND, ku buryo muri jenoside yakorewe abatutsi muri Mata 1994, abarenga 85 ku ijana base baguye muri jenoside.
Kuva mu mpindura matwara y`amashyaka menshi yo muri 1990 mu Rwanda, UDPR yagiye yita cyane ku rubyiruko rw`abanyarwanda, UDPR yakomeje kwigisha ubumwe, demokarasi hagamijwe ubutabera n`amajyambere.


text:
Ikiganiro cya 6/15Urupapuro rwa 4/4 Gahunda y’ibikorwa: ibigomba gukorwa mbere yo gutangira ikiganiro gikurikira
Gahunda y’ibikorwa: ibigomba gukorwa mbere yo gutangira ikiganiro gikurikira
Itegereze wandike cyangwa ukoreshe telefoni igendanwa cyangwa kamera ugaragaze uko ubyifatamo mu mirimo yawe ya buri munsi. Reba videwo maze urebe uburyo ushobora gushyikirana no gusabana n’abana mu gihe urimo gukora imirimo yawe. Gira icyo uvuga ku uburyo rimwe na rimwe urutisha abana imurimo yawe n’uburyo rimwe na rimwe usanga ubusabane n’imibanire ari ingenzi mu bihe bitandukanye byo ku manywa.
Ingero z’ibintu wakora mbere yo gutangira ikiganiro gikurikira:
- Hitamo bumwe mu bumenyi n’ubushobozi ugire icyo uvuga ku uburyo uteganya kunonosora umurimo wawe mbere yo gutangira ikiganiro gikurikira.
- Ni iyihe mikorere wahisemo kunoza, ni ibihe bikorwa/ni ayahe masaha yo ku manywa uteganya kubikora?
- Teganya uburyo uzabikurikirana cyangwa ufate amashusho ya videwo yerekana intambwe wateye. Banza usuzume imikorere yawe isanzwe n’uburyo abana bayishimira, hanyuma ubigereranye n’imikorere yawe mishya n’uburyo abana bayishimira.
- Andika ibyo umaze kuvuga, ibyemezo umaze gufata n’umuntu uzabikora.
KWISUZUMA
Niba wifuza kwisuzuma, fungura iri suzuma rigufi mu mudasobwa hanyuma urisohore mu imashini isohora impapuro. Ibisubizo byanditse munsi y’urupapuro. Ni byiza rero guhina urupapuro cyangwa guhisha ibisubizo mbere yo gutangira.
Turagushimira kwitabira ibi bikorwa kandi tukwifurije amahirwe mu nshingano zawe zo kurera umwana mwakiriye mu muryango. Twongere duhure mu kiganiro kizakurikira!


text:
Inyigisho z'amajwi More
Ni Yesu wenyine uruhura Abababajwe By Sr Pastor Liliose – Kanda hano wumve unakurikirane imbonankubone inyigiso irambuye
THE CO HABITATION BETWEEN GOOD AND EVIL DELIVERERANCE- Apotre Paul
Amakuru yo mu mahanga More
Gaby Kamanzi uri kubarizwa muri Senegal yateye ibuye rimwe yica inyoni ebyiri-AMAFOTOKuva tariki 5/12/2017 kugeza uyu munsi twandika iy... Read More
Zaza wo muri Afrika y’Epfo yakoranye indirimbo n’abahanzi nyarwanda Tonzi na Billy bayita ‘God of All Nations’-YUMVEUmuhanzikazi Zaza wo muri Afrika y’Epfo uher... Read More
Iyo Imana ishaka ko uyikorera, ntabwo ushobora kuyicika:MullyMu buhamya bwe Mully avuga ko nubwo washaka guh... Read More
InyigishoMore
KORA KUGIRA NGO UKOMERE MU MWUKA NO MU MUBIRI- Ev . Eric Nshimiyimana
January 16, 2018 0
Nkuko hari ibisabwa kugirango umuntu atere imbere muburyo bw’umwuka ni nako hari ibisabwa kugirango atere imbere muburyo bw’umubiri kandi ibi byombi ni ngombwa kuko iyo witaye k’uruhande rumwe urundi nturwiteho […]Read More
Mena Ibanga ry ‘umwanzi satani ubitse – Ev EricIyo ukibasha kubikira umuntu ibanga bisobanuye ko mugifitanye ubucuti kandi naho... Read More
DUSABE IMANA IDUHINDURIRE AMATEKA UYUMWAKA 2018 -EV . Maman Furaha1INGOMA 4: 9—10 Yabesi atakambira Imana ya I... December 27, 2017
IBITAMBO BIKWIRIYE KANDI BISHIMWA N’ IMANA ( igice cya 2) – Sr Pastor Liliose K. TAYI.Ibitambo byose byagombaga gutangwa mu Isezerano ry... November 23, 2017
IBITAMBO BIKWIRIYE KANDI BISHIMWA N’ IMANA – Sr. Pastor Liliose K. TAYIBuri igihe cyose uje imbere y’Uwiteka, ujye ukor... November 22, 2017
Andi makuruMore
Mubyeyi ntucikwe no kwandikisha umwana wawe mu kigo gifite uburezi bufite ireme cya Lycee de Ruhango IKIREZI
January 16, 2018 0
Ibigo bya Lycee de Ruhango IKIREZI na VTC EMERU INTWARI biramenyesha ababyeyi n’abanyeshuri ko byatangiye kwandika abifuza kwiga muri ayo mashuri mu mwaka wa 2018, hakaba hari imyanya mu mashami […]Read More
Ubuhamya : Nduwayesu Elie aravugako amasezerano y’Imana adahera iyo uyiyambaje muri byose nayo ikwiyerekaNduwayesu arahamya ibi ngo kuko hari byinshi yiboneye n’amaso ye ngo aho I... Read More
ADEPR Gatenga: Umujura n’umurozi bafatiwe mu materaniro umwe yishyira mu maboko y’Imana undi ashyikirizwa ubuyoboziMu mudugudu wa Karambo Paruwasi ya Gatenga itorero... January 16, 2018
Abasengera mu rusengero rwa ADEPR Kiruhura bahawe iminsi ntarengwa yo kuba bimutseNyuma yaho urusengero rw’itorero rya ADEPR Kiruh... January 16, 2018
Amasengesho ni uguterekera no kurondogora –Paster Ezra MpyisiUmukambwe pasteri Ezra Mpyisi arahamya ko gusenga ... January 15, 2018
2018 : ADEPR Gatenga batangiranye umwaka ububyutse bukomeye , banaha impanuro abanyeshuli babasaba gukomeza gukiranukaItorero ry’ adepr Gatenga ritangiranye umwak... January 9, 2018
Gospel Videos
ubuhamya More
Ubuhamya : Nduwayesu Elie aravugako amasezerano y’Imana adahera iyo uyiyambaje muri byose nayo ikwiyerekaNduwayesu arahamya ibi ngo kuko hari byinshi yibon... Read More
Ubuhamya: Musonera Jean Batiste nyuma yo kwibona mu binyamakuru yitwa igisambo yarakijijwe areka kurya abantu amafaranga yitwaje ubupfumuMusonera Jean Batiste wahoze ari umupfumu avuga ko... Read More
MUSANZE :Nyuma yo kubyara abana batatu b’impanga ,Marie Louise ariragiza Imana ngo izamufashe kubareraUmubyeyi Nyirazamani Marie Louise w’imyaka 3... Read More
Ibiganiro More
Nyuma yo gucanwaho umuriro na satani akaza kurokoka Jeanne Francine aratanga ubuhamya bw’uko yashakanye n’umugabo ujya ikuzimu . KANDA HANO HASI WUMVE UBUHAMYA BURAMBUYE
ubuhamya bwa Nirere Elyse ku inzira y’ umusaraba yaciyemo. KANDA HANO UBWUMVE


text:
ISOMO RYA MBERE
Isomo ryo mu gitabo cy’Umuhanuzi lzayi (Iz 8, 23 ; 9, 1-3)
8,23bMu gihe cyahise, Uhoraho yasuzuguje igihugu cya Zabuloni n’icya Nefutali, ariko hanyuma aha ikuzo inzira igana ku nyanja, hakurya ya Yorudani n’intara y’abanyamahanga. 9,1 Abantu bagendaga mu mwijima babonye urumuri nyamwinshi, abari batuye mu gihugu cy’icuraburindi, urumuri rwabarasiyeho. 2Wabagwirije ineza ubasakazaho ibyishimo, none bariho bariyereka imbere yawe boshye abishimira umusaruro, baranezerewe nk’abagabana iminyago, 3kuko wabakijije umuzigo bari bikoreye, ingiga yabashenguraga ibitugu n’ikiboko cy’uwabakoreshaga agahato, warabijanjaguye nko kuri wa munsi w’ Abamadiyani.
ZABURI (Zab 27 (26), 1, 4a-d, 13-14)
Inyik/ Uhoraho ni urumuri rwanjye n’agakiza kanjye.
Uhoraho ni urumuri rwanjye n’agakiza kanjye,
ni nde wantera ubwoba?
Uhoraho ni urugerero rw’ubugingo bwanjye,
ni nde wankangaranya?
lkintu kimwe nasabye Uhoraho,
kandi nkaba ngikomeyeho,
ni ukwiturira mu Ngoro y’Uhoraho,
iminsi yose y’ukubaho kwanjye.
Nyamara jye nizeye kuzabona ubugiraneza bw’Uhoraho,
mu gihugu cy’ abazima.
Ihangane wizigire Uhoraho,
ukomeze umutima ube intwari!
Rwose wiringire Uhoraho!
ISOMO RYA KABIRI
Isomo ryo mu ibaruwa ya mbere Mutagatifu Pawulo Intumwa yandikiye Abanyakorinti (1Kor 1, 10-13.17)
10Bavandimwe, mbinginze mu izina ry’Umwami wacu Yezu Kristu ngo muhuze ibitekerezo, mwirinde kwicamo ibice; ahubwo muhuze umutima n’umugambi. 11Koko rero bavandimwe, abo kwa Kolowe bambwiye ko mwifitemo amakimbirane. 12Icyo nshaka kuvuga ni uko buri muntu muri mwe agira ati «Jyewe ndi uwa Pawulo!» Undi ati «Jyewe ndi uwa Apolo!» Undi ati «Jyewe ndi uwa Kefasi!» Undi ati «Jyewe ndi uwa Kristu!» 13Mbese Kristu yaba agabanijemo ibice? Mbese ni Pawulo wababambiwe ku musaraba? Cyangwa se, mwabatijwe mu izina rya Pawulo? 17Kuko Kristu atanyohereje kubatiza, ahubwo yantumye kwamamaza Inkuru Nziza, atari mu magambo y’ubuhanga ngo hato umusaraba wa Kristu udakurizaho guta agaciro.
IBANGONDIRIMBO RIBANZIRIZA IVANJILI (Lk 1,68.79)
Alleluya Alleluya.
Nihasingizwe Nyagasani Imana yacu,
kuko abari batuye mu mwijima,
yababengeranishijeho urumuri.
Alleluya.
IVANJILI
+ Amagambo yo mu Ivanjili ntagatifu uko yanditswe na Matayo (Mt4,12-23)
Muri icyo gihe, 12Yezu yumvise ko Yohani yatanzwe yigira mu GaIileya, 13yimuka i Nazareti ajya kuba i Kafarinawumu ku nkuka y’inyanja, mu rugabano rwa Zabuloni na Nefutali, 14kugira ngo huzuzwe ibyo umuhanuzi Izayi yavuze ati 15«Gihugu cya Zabuloni, nawe gihugu cya Nefutali, nzira igana inyanja, hakurya ya Yorudani, Galileya y’ abanyamahanga! 16Imbaga yari yigungiye mu mwijima yabonye urumuri rutangaje; n’abari batuye mu gihugu gicuze umwijima w’urupfu, urumuri rwabarasiyeho.» 17Guhera ubwo Yezu atangira kwigisha agira ati «Nimwisubireho, kuko Ingoma y’ijuru yegereje!» 18Nuko igihe yagendaga ku nkombe y’inyanja ya Galileya, abona abavandimwe babiri, Simoni bita Petero na Andereya murumuna we; bariho baroha inshundura mu nyanja kuko bari abarobyi. 19Arababwira ati «Nimunkurikire, nzabagira abarobyi b’abantu.»20Ako kanya basiga aho inshundura zabo baramukurikira. 21Yigiye imbere abona abandi bavandimwe babiri, Yakobo mwene Zebedeyi na murumuna we Yohani, bari mu bwato hamwe na se Zebedeyi; bariho basana inshundura zabo. Nuko arabahamagara. 22 Ako kanya basiga aho ubwato na se, baramukurikira. 23Nuko Yezu azenguruka Galileya yose, yigishiriza mu masengero yabo, atangaza Inkuru Nziza y’Ingoma, akiza icyitwa indwara n’ubumuga cyose muri rubanda.


text:
ISOMO RYA 12
Umurimo wo kubwiriza Umwami ukorwa ute?
Mbere gato y’uko Yesu apfa, yaravuze ati “ubu butumwa bwiza bw’ubwami buzabwirizwa mu isi yose ituwe, kugira ngo bubere amahanga yose ubuhamya; hanyuma imperuka ibone kuza” (Matayo 24:14). Ariko se uwo murimo wo kubwiriza ku isi hose wari gukorwa ute? Wagombaga gukorwa nk’uko Yesu yawukoze igihe yari hano ku isi.
Tugerageza gusanga abantu mu ngo zabo. Yesu yigishije abigishwa be kubwiriza ubutumwa bwiza ku nzu n’inzu (Matayo 10:11-13; Ibyakozwe 5:42; 20:20). Abo babwiriza bo mu kinyejana cya mbere bahabwaga amafasi yihariye bagombaga kubwirizamo (Matayo 10:5, 6; 2 Abakorinto 10:13). No muri iki gihe, umurimo wacu wo kubwiriza ufite gahunda ugenderaho kandi buri torero rihabwa ifasi ribwirizamo. Ibyo bituma dushobora gusohoza inshingano Yesu yaduhaye yo “kubwiriza abantu no guhamya mu buryo bunonosoye.”
Twihatira kugera ku bantu aho bari hose. Yesu na we yatanze urugero abwiriza ahantu abantu bahurira, urugero nko ku nkombe z’inyanja cyangwa ku iriba bavomeraho (Mariko 4:1; Yohana 4:5-15). Natwe tuganira n’abantu kuri Bibiliya igihe cyose bishoboka, haba mu mihanda, ahakorerwa imirimo y’ubucuruzi, mu busitani cyangwa kuri telefoni. Igihe cyose tubonye uburyo, tubwiriza abaturanyi bacu, abo dukorana, abo twigana ndetse na bene wacu. Iyo mihati yose dushyiraho yatumye abantu babarirwa muri za miriyoni bo hirya no hino ku isi bumva “ubutumwa bwiza bw’agakiza.”
Tekereza abo wagezaho ubutumwa bwiza bw’Ubwami bw’Imana, ukababwira n’uko bizabagendekera nibumvira ubwo butumwa bwiza. Ntiwihererane ubwo butumwa. Bubagezeho vuba uko bishoboka kose.
Ni ubuhe “butumwa bwiza” bugomba kubwirizwa?
Abahamya ba Yehova bigana bate uburyo Yesu yakoreshaga abwiriza?


text:
Burera: Ubuyobozi burakomeza gusaba abaturage kwima amatwi ibihuha
Umuyobozi w’akarere ka Burera, Sembagare Samuel, arasaba abaturage bo muri ako karere kwima amatwi ibihuha ngo kuko ibyo bihuha ni byo umwanzi asigaye akoresha atera abaturage ubwoba kugira ngo ntibashishikarire gukora.Â
Si ubwa mbere Sembagare asaba abanyaburera kwima amatwi ibihuha. Gusa ariko anababwira ko u Rwanda rufite umutekano usesuye. Ngo ariko “intambara y’umwanzi igenda ihindura isura.â€
Agira ati “Hari usebya igihugu kuri ariya maradiyo ya rutwitsi, hari uzana ibihuha byo kugira ngo bababikemo ibihuha mwoye gukora! Iyo umuntu yakuzanyemo igihuha ntukore igikurikiyeho urakena.
“Umukene wese rero ntiyishima. Umukene wese ntiyishima. Byumvikane ko rero mugomba kwima akatwi ibyo bihuha.â€
Uyu muyobozi akomeza abwira abanyaburera gukomeza gufatanya n’abashinzwe umutekano kuwubungabunga batanga amakuru y’ibibera byose mu midugudu batuyemo kugira ngo hatazagira uwuhungabanya.
Agira ati “N’ahandi mwakeka haba hari intwaro, haba gerenade, haba umuntu uza mu mudugudu wanyu, mutamuzi mukwiye kumumenya.  Ntabwo twanze abashyitsi. Ariko aze aracumbikirwa nande? Azanywe n’iki?â€
Akomeza asaba abayobozi b’imidugudu kumenya abantu bose baraye mu midugudu bayobora, bakabandika mu kayi y’abinjira n’abasohoka kugira ngo hamenyekane abaraye mu mudugudu ari abashyitsi.
Ikindi ni uko mu rwego rwo gukomeza kubungabunga umutekano hagiyeho amabwiriza mashya yo kurara irondo aho buri muyobozi w’umurenge akoresha inama y’umutekano y’isaha imwe buri gitondo.
Muri iyo nama umuyobozi w’umurenge afatanya n’abandi bayobozi bo mu murenge ayobora ubundi bagapanga amarondo bareba aho ari bukorerwe ndetse n’abari buyakore. Mu nama ikurikiyeho nibwo bicara bakareba uko amarondo bapanze yagenze.
Ikindi kandi abarara irondo basabwa kurirara ahantu hose aho kwibanda gusa ahantu hamwe nko ku mashuri, ku bigo nderabuzima cyangwa ku masantere y’ubucuruzi.


text:
Kamonyi: Isuzuma ry’imihigo ryajyanye n’ubujyanama
Ubwo Itsinda ry’abakozi ba Minisiteri y’ubutegetsi bw’igihugu (MINALOC), ryagenzuraga inyandiko zigaragaza ishyirwamubikorwa ry’imihigo y’umwaka wa 2012-2013, ryarebaga ibyagezweho, ariko rigatanga n’inama ku buryo bwo kubinoza neza.
Igenzura ry’imihigo y’akarere ka Kamonyi ryatangiye kuri uyu wa mbere tariki 5/8/2013, itsinda rishinzwe kugenzura rikaba ryahereye ku nyandiko n’amaraporo agaragaza ibyakozwe, maze rigatanga inama ku byakosorwa.
Inama zatanzwe ku mihigo ijyanye n’imiturire, aho umukozi ubishinzwe yagaragaje ko umuhigo wo gutunganya ibishushanyo mbonera by’imidugudu 30 wagezweho 100%, maze itsinda rikamubaza icyakurikijwe ngo ibyo bishushanyo byemezwe, maze agasobanura ko inama njyanama n’ubuyobozi ari bo bemeje site z’imidugudu, maze abatekinisiye bagasabwa kuhakorera ibishushanyo mbonera.
Aha itsinda ryasabye ko ubutaha, mbere y’uko ibishushanyo mbonera by’imidugudu byemezwa, hagombye kubanza kubyereka abaturage, ndetse n’inama njyanama yabisabye, ikareba koko niba ibyashushanyijwe aribyo abaturage bari basabye.
Ubujyanama kandi bwatanzwe ku mihigo ijyanye n’ibikorwa remezo, nko gukora no gusana imihanda mu murenge wa Musambira, gukora umuyoboro ujyana amazi mu murenge wa Nyarubaka no kubaka amasoko. Aha abakozi babishinzwe, basabwe kujya bakora raporo tekinike bakazigeza ku babakuriye, kuko ngo ibikorwa nk’ibyo bikunze kuzamo imanza. Iyo hari raporo aho byapfiriye hakaba hahita hagaragara.
Aba bakozi basabwe ko ibikorwa hifashishijwe abaturage (community approach) nabyo byajya bikorerwa raporo tekinike kugirango bigaragare ko byakozwe ku buryo bwa gihanga kandi burambye.
Umuyobozi w’akarere ka Kamonyi Rutsinga Jacques, utangaza ko imihigo yose ko ari 59 akarere kari kahize, kayihiguye 100%; avuga ko mu isuzuma uretse kureba ibyo wakoze, hatangwa n’inama z’uburyo ibyakozwe byanozwa neza.
Aragereranya igenzura ry’imihigo mu nyandiko nko gukosora igitabo kirangiza amashuri, aho agira ati†iyo wiyandikiye igitabo ugira undi muntu ukigusomera akakurebera amakosa waba warasizemo. ubwo rero iri suzuma uretse kuba guhigana, tubyakira nko kwigaâ€.
Ku bw’iyo mpamvu, ubuyobozi burashima kandi bwakiriye neza inama bagiriwe n’itsinda ryaje kugenzura imihigo, kuko zizabafasha gukomeza kunoza igenamigambi ry’akarere.
Mu mihigo y’umwaka wa 2012-2013 ubuyobozi bw’akarere ka kamonyi bwahize imihigo itandukanye igera kuri 59. Muri yo 36 ni ijyanye n’ubukungu, 12 iri mu mibereho myiza, naho 11 iri mu miyoborere myiza n’ubutabera. Igikorwa cyo kuyigenzura kikaba kizakomereza aho yakorewe, itsinda rireba niba ibyakozwe bihuye n’ibyo bari biyemeje.


text:
Ese uhiriwe mu isi aba ahiriwe no mu ijuru?
Ubundi mu isi hari abantu bahirwa ariko abenshi muri ni abafite ibifatika. Bamwe mu bahirwa ni abafite amafaranga menshi, amashuri menshi, imiryango ikomeye n’abandi. Hari umwanya ugeraho mu isi wenda uyobora, ukubonye akakwita uhiriwe, gusa ibi ntibyakubuza kurara urira. Kuko umuntu ashobora kugura abamurinda ariko ntiyagura amahoro.
Hari amafaranga utunga ugatinywa, ubundi abakubonye bakakwita uhiriwe n’ibindi byinshi.
Mu gihe Yesu yigishaga, cyane mu gitabo cya Matayo, yagaragaje abantu bahirwa muri bo iyo urebye usanga mu by’ukuri nta numwe isi yakwita uhiriwe, kuko ni abantu ubona isi idakeneye ariko mu bwami bw’ijuru nibo Imana yahisemo kwita abanyamahirwe.
“Hahirwa bakene mu mitima yabo kuko ubwami bwo mu ijuru ari ubwabo’’ Matayo 5:3
Ibi Yesu yabibwiye abantu baturutse imihanda yose baje kumva ubutumwa bwiza cyangwa se ingisho ze. Aha hari bateraniye abantu b’ingeri zose, abakene, abakire, abababaye n’abishimye, abaciye bugufi n’abakomeye.
Muri byinshi bitandukanye Yesu yabigishije, ababwira ko mu bantu bahirwa harimo abakene mu mitima yabo kuko bafite amahirwe yo kuboba ubwami bwo mu ijuru.
Ahandi yaravuze ngo ‘’Hahirwa abashavura kuko bazahozwa’’ Matayo 5:4 . Mu by’ukuri mu bwenge bw’abantu nta muntu wahirwa ashavura.
Mubwami bw’Imana, uyu Yesu yamwise umunyamahirwe gusa kuko byaterwa n’ikigushavuje akomeza hasi yabwiye abantu ko hahirwa abantu barenganyirizwa gukiranuka, kuko nabo ubwami bwo mu ijuru ari ubwabo.
Abandi bantu Yesu yise abanyamahirwe harimo abantu bafite inzara n’inyota byo gukiranuka, aba nabo bazahazwa. Iyo umuntu yumva atagifite inyota yo kubaha Imana ngo ayikiranukire, nta nubwo byoroshye ko akora ibyo Ishaka kuko abantu bagomba guhora bashashaka ibyo Umwami wabo ashima.
Biragaragara rero ko kubera ko Imana itareba nk’abantu, ikindi mu isi bareba ifatika ariko mu ijuru si ko bareba. Si bibi gutunga iby’isi ariko ni ahawe ho kwibaza ngo mbese mpisemo kutwa umunyamahirwe mu isi cyangwa mu ijuru?


text:
Abayobozi b’akarere ka Nyamasheke basuye akarere ka Ngoma
Umuyobozi w’akarere ka Nyamasheke aherekejwe n’abakozi muri aka karere, tariki 21/12/2011mu masaha ya nimugoroba, basesekaye mu karere ka Ngoma mu rwego rw’ubusabane ndetse n’ubuhahirane hagati y’utu turere.
Umuyobozi w’akarere ka Nyamasheke, Habyarimana Baptiste, yavuze ko uruzinduko bagiriye mu karere ka Ngoma barwungukiyemo byinshi kuko atari ugutembera gusa ahubwo harimo n’ingendo shuri. Uyu muyobozi yavuze ko bazagaruka kwiga ku buryo bwimbitse uburyo urutoki rwo muri Nyamasheke rwagira umusaruro mwiza kuko basanze urwo mu karere ka Ngoma rumeze neza.
Habyarimana yabivuze muri aya magambo “Mu by’ukuri akarere kacu n’aka Ngoma biratandukanye kuko Nyamasheke igizwe n’imisozi, duhinga icyayi mu gihe Ngoma yo nta misozi ifite. Icyo mbona duhuriyeho kandi tuzagaruka kwiga neza ni igihingwa cy’urutoki. Hari byinshi twabonye kandi natwe dufite byinshi mwatwigiraho niyo mpamvu ingendo nk’izi mbona ari ingirakamaro mu buhahirane n’imiyoborere myiza.â€
Umuyobozi w’akarere ka Ngoma, Niyotwagira Francois, yababwiye ko yishimiye ko babasuye kandi ko nabo bazabasura maze na bo bakigira byinshi kuri Nyamasheke cyane cyane ku guhigura imihigo kuko Nyamasheke ikunda kuba iyambere.
Muri uru rugendo, abayobozi b’akarere ka Nyamasheke bazengurukijwe ibikorwa bitandukanye mu karere ka Ngoma. Uru rugendo rwabimburiwe n’umupira w’amaguru wahuje utu turere maze akarere ka Ngoma gatsinda Nyamasheke igitego kimwe ku busa.